
Introducere 


Lucrarea de fata este, înainte de toate, încercarea de a prezenta câteva din secretele 
care se ascund în spatele succesului unora din firmele mici şi mijlocii de pe piața 
românească. În urma studiilor de caz desfăşurate, credem că soluţiile pentru o afacere 
de succes să găsesc şi în domeniul relaţiilor publice, nu numai în domeniul vânzărilor, 
cum am fi înclinați uneori să credem. 

Activitatea de comunicare a firmei, preocuparea pentru modul în care întreprinderea 
îşi stabileşte relaţiile cu clienții sau furnizorii, atitudinea fata de imagine contribuie sub- 
stantial la succesul afacerii. Odată stabilite practicile de lucru în domeniul comunicării, 
plecând de la o asemenea preocupare, putem afirma că au o aplicabilitate universală. 
Printre aceste practici se numără strategiile folosite pentru modul de a identifica publicul 
țintă şi preocuparea de a afla de la acesta părerea despre serviciile produse şi oferite, 
încercarea de a le înțelege nevoile şi dorințele, comunicarea internă, planificarea şi 
evaluarea comunicării. Aceste practici duc la îmbunătăţirea imaginii afacerii şi fac firma 
să comunice cu adevărat. 


Căutaţi mereu o soluție mai bună! 


În activitatea de documentare am descoperit faptul că acele întreprinderi care au 
succes caută întotdeauna să aducă îmbunătăţiri imaginii firmei şi să intensifice relațiile 
de comunicare pe care le au, în principal cu clienții şi furnizorii lor. Conducătorii firme- 
lor privesc întotdeauna în jurul lor, la firmele de acelaşi tip sau la firmele concurente şi 
folosesc informațiile obținute în folosul lor. Ei sunt în permanentă căutare a tot felul de 
artificii - mai mult sau mai putin subtile şi a schimbărilor pe care acestea le pot aduce 
modului de gestionare a afacerii. 

Mediul de afaceri românesc este atât de competitiv, instabil şi nesigur încât ne poate 
surprinde cu uşurinţă. Noi tehnologii se ivesc peste noapte şi acestea pot schimba în 
mod radical termenii competiţiei. Internetul a devenit un mijloc important prin care se 
pot desfăşura afaceri sau care poate facilita comunicarea despre afaceri. Comunicarea 
înseamnă să dezvoltați relații serioase, pozitive, de viitor, cu partenerii de afaceri. Cele 
mai multe firme obişnuiesc să accentueze valoarea relației lor cu clienții, punând accen- 
tul pe prestarea unor servicii de calitate. Dar această relație nu îşi poate folosi întregul 
potential fără să țină seama şi de ceilalți factori importanţi. Astfel, dacă sunt prost plă- 
titi, rău trataţi, angajaţii pot determina creşterea rândurilor clienţilor nemulțumiți care 
nu vor ezita să devină foşti clienți. Rezultă de aici că nu trebuie neglijată nici comunica- 
rea internă în cadrul firmei. Interactivitatea relațiilor dintre clienţi, furnizori şi angajați 
este o problemă delicată, care necesită o continuă evaluare şi îmbunătățire. Ba, mai 
mult, firmele de succes construiesc nişte relaţii solide prin intermediul politicii de creş- 
tere a încrederii şi a comunicării dintre ele şi mandatarii lor. Încrederea este o cale sigu- 
ră de a consolida aceste relaţii, pe măsură ce ele se dezvoltă. 

Scopul acestui îndrumar nu este acela de a găsi soluția perfectă; desigur, nu există o 
soluție universală care trebuie să funcționeze în orice situaţie dată, pentru oricine. Sco- 
pul cărții este de a vă aduce la cunoştinţă noi perspective dintr-un domeniu din păcate 
puţin explorat de către managerii firmelor mici şi mijlocii din România: relațiile publice. 

Poate că sunteți copleşit de o problemă legată de afacerea dumneavoastră. Poate ca 
sunteți nemulțumiți de performanţele actuale ale firmei dumneavoastră, sau de nepu- 
tinta de a cuceri un nou segment al pieţei. Poate că tehnicile de relații publice şi exem- 
plele descrise în această carte vă pot alunga nemulțumirile, vă pot face să vă gândiţi la o 
alternativă pentru problemele pe care le aveţi. Veţi găsi multe provocări în această carte 
care să vă impulsioneze în evaluarea şi îmbunătăţirea activității firmelor dumneavoas- 
tră. Sperăm ca ea să vă stimuleze opiniile despre procesele de comunicare în afaceri, 
despre forța imaginii şi importanța schimbării, cea care poate determina in mod esenţial 
succesul afacerii dumneavoastră. 


Autoarele 


Capitolul I. Nevoia de identitate in afaceri 


Relaţia firmă - client nu este nici pe departe atât de simplă pe cât pare. Din contră, ea 
este o rețea complexă de relaţii în care sunt implicate din ce în ce mai multe parti: anga- 
jatii firmei, concurenţa, autorităţile, băncile, furnizorii si lista ar putea continua. “Modul 
în care sunt administrate aceste relații poate avea un efect covârşitor asupra activităților 
curente şi a succesului companiei”. 


I.1 Relațiile publice şi imaginea firmei 


Relaţiile publice ale unei organizații privesc organizarea şi administrarea sistemului 
complex de relații comerciale, economice, politice, administrative, sociale, mediatice, 
culturale în care evoluează firma. Ele sunt responsabile de organizarea comunicării in- 
terne şi externe a firmei, ele concep strategia şi politicile de comunicare. Prin interme- 
diul lor se concepe strategia şi se aleg tehnicile de comunicare, se creează mesajele şi 
evenimentele şi se fixează canalele de comunicare. În comunicarea internă şi externă a 
firmei nu poate fi vorba de transparenţă totală, ci doar de transparență controlată. Ne- 
voia de discreție si confidentialitate este foarte mare. În această idee, relaţiile publice 
reprezintă şi un filtru al comunicării firmei, filtru care lasă să treacă şi chiar amplifică 
circulația mesajelor favorabile şi care împiedică sau atenuează impactul mesajelor nefa- 
vorabile. Rolul acțiunilor de relații publice este acela de a construi imaginea identitară a 
companiei, de a o apăra şi îmbunătăţi cu orice ocazie, de a crea şi întreţine relaţii bune şi 
indirect profitabile cu cele mai influente categorii de public. 

La nivelul firmelor mici şi mijlocii, activitatea de RP (relaţii publice) trebuie să se 
concentreze pe: 

e asigurarea identităţii firmei; 

e conturarea şi întreținerea unei imagini cât mai bune (care să se bazeze pe date 

reale) asupra activităţii; 

e menținerea de foarte bune relații cu diverse organizaţii sau organisme interne şi 

externe, cu instituții, cu publicul etc.; 

e asigurarea comunicării interne şi externe. 

Cuvântul cheie care coordonează activitatea de relații publice este încrederea. Prin 
această activitate se urmăreşte impunerea, prin varii mijloace şi metode a unei imagini 
proprii, adecvate, care să genereze la parteneri încredere fata de organizație, de perso- 
nalul, de produsele (serviciile/ prestațiile) sale. 

Relaţiile cu publicul reprezintă acea parte din relaţiile publice practicate de instituție, 
organizație, administraţie etc., prin care se realizează contactul nemijlocit cu publicul 
larg (opinia publică) şi cu anumite categorii specifice de public. 

Relaţiile publice, prin mediile utilizate şi prin specificul lor sunt în contact cu o serie de 
domenii conexe: publicitate, propagandă, relații umane, grupuri de presiune şi informare 


1 Cezar Caluschi, Relaţii publice moderne, Nord-Est, 1998. 

competitivă; în cursul utilizării relaţiilor publice, confuziile voite sau întâmplătoare apar 
în mod curent, întrucât toate aceste domenii sunt interesate în cunoaşterea şi influențarea 
opiniei, fie că este opinia personală a publicului larg, fie a unui public specific (specialişti, 
de exemplu), fie opinia internă, în cadrul instituţiei, organizației etc. Aceste domenii se 
adresează sistemului de referinţă al fiecărui om sau al unui grup, utilizând modalități de 
expresie, tehnici puse la dispoziţie de cercetarea specializată în domeniu. 
Procesul de comunicare în activitatea de relații publice este dirijat în două direcții: 
e Comunicarea internă, pe verticală şi orizontală cu personalul instituției, organiza- 
tiel; 
e Comunicarea externă, derulată pe două planuri: 
- cu populaţia (comunitatea, societatea): segmente ale ei, lideri de opinie, mass- 
media; 
- în medii nationale şi internationale de interes. 

Imaginea unei organizaţii este obiect de patrimoniu, fie că este moştenită (de exem- 
plu imaginea firmei britanice Rolls Royce, ce a traversat nealterată mai multe decenii în 
secolul nostru, fiind în tot acest timp un puternic factor de promovare pe piața mondia- 
lă a produselor firmei), fie că este inclusă în totalitatea bunurilor organizației (imaginea 
firmei Coca-Cola este considerată ca fiind mai valoroasă decât ansamblul mijloacelor 
fixe ale gigantului transnational), fie este apreciată ca o dimensiune nematerială, subiec- 
tivă, dar care poate fi apreciată în bani, întrucât are valoare de piaţă. 


Ca obiect de patrimoniu, imaginea se administrează la fel ca orice bun patrimonial al 
organizației, indiferent de natura acestuia. O imagine bună a organizației are o influență 
covârşitoare asupra reuşitei în afaceri. O imagine negativă afectează, uneori de o ma- 
nieră incredibilă, succesul organizaţiei. 

Imaginea organizației se poate gestiona în cel puţin trei moduri: 
1. A face lucruri bune, în sensul practicării unui management extrem de performant; 
2. A desfăşura o activitate profesionistă de relații publice prin care să obţineţi încre- 
derea, simpatia, înțelegerea şi sprijinul publicului propriu (angajați, acționari, seg- 
mente de public ce interesează organizaţia) 

3. A desfăşura o agresivă campanie publicitară. 

Conceptul de „imagine” este utilizat de aproape treizeci de ani de vocabularul co- 
mercial pentru a defini reprezentarea pe care un individ, grup social sau segment de 
populaţie şi-o formează despre un produs sau serviciu, o marcă sau o întreprindere. 
Prin imagine se înțelege deci, reprezentarea care s-a format ca o sumă de credinţe, atitu- 
dini, opinii, prejudecăţi, experienţe sau presupuneri (aşteptări), la grupe de persoane 
sau în cadrul opiniei publice asupra unei persoane fizice sau juridice, instituții / organi- 
zatii sau orice fenomene sau obiecte. 

Expresia “imagine de marcă” s-a substituit in mod treptat „reputaţiei” unei instituții, 
organizații, serviciu sau produs. În mod firesc există mai multe categorii de imagini: 
imaginea instituției, imaginea produselor sau serviciilor oferite, imaginea managerilor, 
imaginea unui serviciu din cadrul instituției, autoimaginea personalului instituției, ima- 
ginea managerului cu privire la propriii angajaţi sau la serviciile şi produsele pe care 
organizația le oferă. 

O imagine se formează progresiv, de-a lungul anilor, prin informaţiile obținute din 
presă, publicitate, din comentariile personalului instituției / organizației, precum si din 


Imagine şi comunicare în afaceri 


satisfacția obținută în urma serviciilor şi produselor, prin ceea ce spun cumpărătorii 
despre ele. 


Crearea şi gestionarea imaginii 


Din perspectiva gestionării imaginii firmelor, organizația trebuie să identifice în pri- 
mul rând segmentele de public care o interesează pentru a putea induce acestuia o 
imagine şi o prezentare adecvată a scopurilor sale. 

Firmele mici şi mijlocii au, de regulă de-a face cu cinci categorii de public: angajații, 
clienţii, furnizorii, comunitatea şi concurenţa. Pentru aceste cinci categorii de public, din 
punct de vedere al imaginii, firmele au, în general, următoarele responsabilități: să-şi 
trateze în mod uman proprii angajaţi, să contribuie la inițiativele comunității, să 
întrețină raporturi cordiale cu furnizorii, să colaboreze cu firmele concurente atunci 
când este vorba de interese comune şi să-şi trateze cât mai amabil clienții. 

Raportată la percepția realității de către un individ sau un grup social, imaginea unei 
organizații se realizează în două câmpuri: 

a) un câmp al vizibilitatii proximale (nemijlocite), în care realitatea unei organizații 
este percepută prin contact direct; are dimensiuni reduse, fiind dependentă de 
poziționarea individului în spațiul social şi de sistemul lui de referinţă; 

b) un câmp al vizibilitatii distale (mijlocite, mediate), care îl depăşeşte pe primul; 
este inaccesibil în mod direct, dar accesibil prin intermediul unui mijloc (media). 


În cazul firmelor mici şi mijlocii, a face imagine implică o alegere: fie se angajează un 
agent sau o firmă de relații publice care cunoaşte această meserie si realizează un 
program coerent de creare şi întreținere a imaginii afacerii, fie patronul îndeplineşte în 
acelaşi timp şi această funcție. În cazul firmelor mici, chiar această ,combinatie” este 
ingredientul care îl face pe un client să cumpere dintr-un magazin şi nu dintr-un altul. 
Acest amestec de calități al micului proprietar explică de ce, de multe ori, într-un loc se 
fac afaceri extrem de profitabile, iar în cealaltă parte a străzii alți proprietari sunt 
constrânşi să închidă. În acest caz, imaginea se creează la nivelul contactului direct. 


De ce un client preferă acel produs în locul altuia de acelaşi tip? În multe cazuri 
este vorba de o calitate mai bună. În alte cazuri, atunci când calitatea şi prețul sunt ega- 
le, „personalitatea”, „imaginea” fabricantului sau a celui care comercializează produsul 
face diferența. 

Este necesar deci să dispuneti de un program pentru a stabili şi derula bune relaţii cu 
clienții dumneavoastră. „Oamenii îşi creează opiniile nu citind sau ascultând publicita- 
tea comercială, ci plecând de la ceea ce aude spus de la o altă persoană sau prin expe- 
rienta directă, prin contactele pe care le-au avut cu voi, cu reprezentanţii voştri sau cu 
produsele voastre”?. 

Pentru realizarea unui asemenea plan, trebuie sondată permanent, sistematic, direct 
şi, pe cât posibil, în mod personal, opinia clienților. 

lată câteva sfaturi care vă pot ajuta să vă imbunatatiti relațiile cu clienții’: 


2S. M. Cutlip, A. H. Center, Nuovo manuale di relazioni pubbliche, Francoangeli, Milano, 1997. 
3 Robert Hiebeler, Thomas B. Kelly, Charles Ketteman, Arthur Andersen - Cele mai bune practici, Image, 
Bucureşti 1998. 


Irina Stănciugelu, Florina Pinzaru 


Faceţi schimbările necesare (în legătură cu produsele sau serviciile oferite) atunci 
când clienţii cer acest lucru, iar dacă nu este posibil, spuneti-le acestora motivele 
pentru care nu le puteți îndeplini cererile. 

Promovati noile oferte şi sondati din nou opinia clienților pentru a şti dacă sunt 
cu adevărat mulțumiți. 

Impartiti clienţii pe categorii, astfel încât să puteți veni în întâmpinarea cererilor 
acestora mult mai repede şi mai eficient. 

Stabiliti criteriile după care trebuie grupaţi clienții, iar apoi oferiţi produsele şi 
serviciile adecvate fiecăruia dintre aceste grupuri. Atunci când este cazul, 
colaborati cu furnizorii sau comercianții pentru a oferi clienților mai multe 
avantaje. (vezi şi 10 întrebări - diagnostic) 

Următoarea listă de control, pe care General Motors a pregătit-o pentru distribui- 


torii săi, poate fi un model de bună practică pentru a crea şi întreține o imagine bună în 
relaţia cu clienţii în orice tip de firmă: 


1. 


2; 


Publicul dv. este conştient de faptul că magazinul sau filiala pe care o conduceţi 
este locul în care se pot perfecta afaceri profitabile? 

Ati reuşit să creați o atmosferă prietenească prin care să-i câştigaţi clientului sim- 
patia şi încrederea? 


. Reusiti să-i creaţi clientului o impresie favorabilă astfel încât să se simtă obligat să 


se mai întoarcă odată? 


. Serviciul prestat, confortul creat şi comportamentul amabil satisfac necesitățile 


clientului? 


. Angajaţii dv. ştiu că relațiile bune cu clienții înseamnă de fapt că deja ati vândut 


jumătate din ceea ce v-aţi propus să vindeti? 


. Va este clar faptul că între drepturile clientului se numără şi acela de a protesta 


dacă ceva nu merge cum trebuie? 


. Ştiţi că oamenilor le place să fie considerați mai mult decât simpli cumpărători? 


Actionati în acest sens? 


. Când un client cere un serviciu la care se aşteaptă, angajaţii dv. sunt gata să-l 


realizeze imediat demonstrând amabilitate şi bunăvoință? 


I.2 Marca şi gestionarea imaginii de marcă 


O marcă este un nume, un termen, un semn, un simbol sau un desen, ori o combina- 
tie de aceste elemente destinată să ajute la identificarea bunurilor sau serviciilor unui 
vânzător sau grup de vânzători şi la diferenţierea lor de cele ale concurenţilor. În esenţă, 
marca este o promisiune a vânzătorului de a oferi în permanenţă cumpărătorilor anu- 
mite produse, avantaje şi servicii. Mărcile cele mai bune garantează calitatea bunurilor 
şi serviciilor. Dar marca este mai mult decât un simbol complex. Astfel, din punct de 
vedere al imaginii, ea poate avea următoarele şase semnificații”: 


4 Idem, p. 405. 
5 Philip Kotler, Managementul marketingului, Teora, Bucuresti, 2000. 

Caracteristicile produsului. O marcă readuce în memoria consumatorului anumite 
atribute ale produsului. Firma poate utiliza unul sau mai multe din aceste 
atribute în reclama pe care o face produsului. 

Avantajele. Oamenii nu cumpără atribute, ci cumpără avantaje, motiv pentru care 
atributele trebuie transformate în avantaje funcţionale şi psihologice. 

Valorile. O marcă spune ceva şi despre valorile cumpărătorilor. De aceea, trebuie 
să se identifice grupurile specifice de cumpărători ai unui anumit produs, ale 
căror valori coincid cu pachetul de avantaje oferite. 

Conceptiile. În plus, o marcă poate reprezenta o anumită concepţie. Mercedes este 
reprezentanta concepţiei germane caracterizată prin organizare, eficienţă, calitate 
superioară. 

Personalitatea. O marcă poate contura o anumită personalitate. Când se realizează 
o analiză motivationala, se poate pune următoarea întrebare: dacă marca ar fi o 
persoană, ce fel de persoană ar fi ea? Marca va atrage persoanele a căror imagine 
efectivă sau dorită se potriveşte cu imaginea mărcii. 

Utilizatorul. Marca ne oferă o idee şi asupra categoriei de consumatori sau utiliza- 
tori ai produsului. Utilizatorii unui produs vor fi aceia care respectă valorile, con- 
ceptia şi personalitatea corespunzătoare acesteia. 


Când publicul consumator al unei mărci percepe toate cele şase dimensiuni spunem 
că aceasta este o marcă completă. În celelalte cazuri, avem de-a face cu o marcă superfi- 
cială. În funcţie de aceste şase niveluri de semnificaţie trebuie să decidem pe ce se va 
baza identitatea acesteia. Cele mai profunde semnificații ale unei mărci sunt: valorile, 
concepția şi personalitatea pe care ea le sugerează. Şi de aceste lucruri trebuie să se țină 
seama atunci când se elaborează strategia de marcă. 


Avantajele marcării 


În ciuda costurilor ridicate de procesul de marcare (ambalare, etichetare, publicitate, 
protecție juridică şi chiar risc în cazul în care produsul se dovedeşte a fi nesatisfăcător 
pentru utilizator), desfăşurarea activității comerciale sub protecția unei mărci îi oferă 
proprietarului anumite avantaje: 


Numele de marcă îl ajută pe vânzător să prelucreze mai uşor comenzile şi să 
identifice eventualele probleme; 

Numele de marcă al vânzătorului şi marca de fabricație reprezintă mijloace legale 
de protecție a caracteristicilor unice ale unui produs care, altfel, ar putea fi copiat 
cu uşurinţă de către concurenţă; 

Marcarea oferă vânzătorului posibilitatea de a atrage o clientelă fidelă şi 
profitabilă. 

Marcarea ajută la segmentarea pieţelor. În loc ca P&G să ofere un singur 
detergent, ea poate oferi opt mărci de detergenti, fiecare având o formulă diferită 
şi fiind destinată unei anumite categorii de utilizatori. 

Mărcile de calitate ajută la formarea imaginii firmei. Purtând numele acesteia, ele 
fac publicitate calității şi amplorii activității desfăşurate de firma respectivă. 


Un nume de marcă ar trebui să îndeplinească următoarele condiții: 


6 Idem, p. 563. 

- să sugereze ceva legat de avantajele pe care le oferă produsul; 

- să sugereze caracteristicile produsului, cum ar fi modul de utilizare sau culoarea; 

- să fie uşor de pronunțat, de recunoscut şi de amintit. Sunt indicate numele scurte; 

- să fie caracteristic; 

- să nu dea naştere la interpretări nedorite în alte limbi. 

Consumatorii consideră marca drept un element important care diferențiază produ- 
sele unei firme de cele ale concurenţilor. O marcă de succes adaugă valoare produsului 
satisfăcând şi nevoile psihologice ale consumatorilor. Aceste valori adăugate nu sunt de 
obicei atribute tangibile ale produsului, dar determină încrederea consumatorilor în 
produsul de marcă, considerându-l superior din punct de vedere calitativ celorlalte 
mărci de pe piață. 


Identitatea şi imaginea mărcii 


Personalitatea unei mărci de succes nu se formează de la sine. Ea este rezultatul 
aplicării unui program de creare a identității, instrumentele folosite în acest scop fiind: 
numele, emblemele, simbolurile, atmosfera şi evenimentele. 

Trebuie să facem însă deosebirea între identitate şi imagine. Identitatea se referă la 
modalităţile prin care o firmă urmăreşte să se regăsească pe sine în fata clienților săi, iar 
imaginea reprezintă modul în care publicul consumator percepe firma respectivă. 

Cel mai important simbol de creare a identității îl reprezintă logo-ul. Definit ca 
reprezentare grafică oficială a unei organizații sau mărci, logo-ul a devenit un element 
esenţial al civilizației moderne şi al societății de consum; se estimează că un individ care 
activează într-un mediu urban este expus zilnic la peste 1200 de logo-uri. Aplicat unui 
ansamblu deseori extins de suporturi comerciale (produse, afişe, documente comerciale, 
circulare interne), primul său rol este acela de a asigura recunoaşterea organizației 
emițătoare de către un public cât mai divers. În această calitate, el este considerat cel 
mai reprezentativ şi globalizant element de identitate al comunicării unei organizații 
sau mărci, “componenta esenţială a tuturor programelor de identitate vizuală”. Puterea 
de reprezentare a logo-ului este reală prin prezența sa pe totalitatea suporturilor de 
comunicare ale organizaţiei: foi cu antet, cărți de vizită, rapoarte anuale, afişe 
publicitare, maşina unui reprezentant comercial, ambalajul unui produs. 


Cartea de vizită 


Când nu sunt bani pentru clipuri, spoturi şi anunțuri în mass-media, cartea de vizită 
poate tine loc de pliant, broşură şi scrisoare de prezentare a firmei şi a produsului’. În 
acest scop, cărțile de vizită pot fi duble sau triple, dar pliate la dimensiunile standard. 
Prima pagină conţine informația tipică (logo-ul, numele persoanei, titlurile şi onorurile, 
profesia, funcţia, adresa, telefonul, faxul, adresa de e-mail). Părţile interioare prezintă 
informații asupra afacerii, asupra produselor, a serviciilor, a persoanelor de contact, a 
programului, rutelor şi mijloacelor de acces la sediu, depozite sau magazine. Faceţi an- 
gajatilor asemenea cărți de vizită şi împărțiți cât mai multe clienților sau oricui poate 
face popularitate. Cartea de vizită costă de o sută de ori mai ieftin decât reclama din 
presă, dar reaminteşte celorlalți că existati şi că aveți ceva de oferit. 


7 Benoit Heilbrunn, Logo-ul, comunicare.ro, Bucuresti, 2002. 
8 Ştefan Prutianu, Manual de comunicare şi negociere în afaceri, Polirom, laşi, 2000. 

Ecusonul 


Ecusonul poate vorbi despre firmă, afacere şi persoane în diverse ocazii, contacte şi 
acțiuni de relații publice. Concepute inspirat, cu un design plăcut, o grafică sugestivă şi 
un mesaj uşor de descifrat, ecusoanele stimulează contactele de afaceri. Agatat la piept, 
el este văzut de toată lumea şi poate elimina complicatele formalitati de prezentare. 


Uniforma angajaţilor 


În anumite genuri de afaceri, uniforma angajaţilor constituie un semn distinctiv şi un 
simbol al imaginii publice. Până la un anumit punct, angajaţii sunt identificați cu firma 
din care fac parte şi reciproc. Uniforma poate aduce un plus de prestanta şi distincție, 
care asigură firmei o formă specială de publicitate. Poate fi utilă în magazine, 
restaurante, în firme cu prestări de servicii etc. 


Afişajul exterior 


Pentru firmele mici şi mijlocii, nu este vorba de panouri şi bannere scumpe, ci de 
mici afişe şi indicatoare stradale pe care le puteţi realiza singuri şi plasa fără chirie şi 
taxe. Când este loc pentru un mic panou sau un afiş în fața magazinului nu pierdeţi 
ocazia de a-l plasa acolo. Când eşti nou, te face cunoscut. Când intrarea este ascunsă, 
poate fi indicată cu un îndemn corect. 

Câteva reguli simple merită respectate şi în concepția micului panou sau indicator: 

e folosirea de cuvinte magice: intrați acum, ieftin, bun, rar, gratuit, frumos, ocazie 

etc.; 

e indicarea precisă a accesului în magazin: „aici este intrarea” sau „urcați scările”; 

e mesaj simplu şi clar, cu grafică şi corp de literă vizibile şi atrăgătoare. Mesajul de 

bază nu trebuie să conțină mai multe de şase, maximum opt cuvinte; 

e iluminarea panoului sau a mesajului central, folosirea de culori vesele; 

e mesaj cald, personalizat, distinct de cele vecine. 

Firma îşi creează propria identitate cu scopul de a modela imaginea publicului con- 
sumator despre ea însăşi, imagine care este determinată pentru fiecare persoană în 
parte de o serie de factori. Fiecare caută anumite caracteristici la o imagine. Ea trebuie 
să fie purtătoarea unui mesaj unic, care să sugereze principala calitate şi poziţia produ- 
sului pe piață. Mesajul trebuie transmis într-un mod distinct, pentru a nu fi confundat 
cu mesaje similare ale concurenţilor. Imaginea trebuie să aibă suficientă forță emotiona- 
lă pentru a stârni dorinţele şi curiozitatea cumpărătorilor. 


1.3 Procesul de comunicare şi gestionarea imaginii 


Comunicarea poate fi definită, pe scurt, ca fiind procesul de transmitere şi primire a 
mesajelor. Când vorbim sau scriem, trimitem mesaje; atunci când ascultăm sau citim, 
primim mesaje. De asemenea, trimitem şi mesaje non-verbale, prin limbajul corpului şi 
prin alte componente (îmbrăcăminte, poziționare spaţială etc). Tot ceea ce facem (chiar 
şi faptul că nu facem nimic) comunică ceva. 

Cuvintele sunt folosite pentru a exprima ideile care există în mintea noastră. A expri- 
ma aceste idei în cuvinte se numeşte codificare. Celălalt, cu care comunicăm atribuie un 

sens cuvintelor folosite, acest proces fiind cunoscut sub numele de decodificare. in ge- 
neral, actele de comunicare sunt reuşite, atunci când receptorul mesajului atribuie ace- 
laşi sens ca şi noi cuvintelor folosite. Trebuie însă să reținem că mesajul trimis nu este 
niciodată identic cu cel primit, datorită faptului că experienţele oamenilor sunt diferite. 
Posibilitatea ca un act de comunicare să nu fie reuşit există în orice situație, chiar dacă 
nu este recunoscută ca atare. Mai ales în afaceri, oamenii sunt mai interesați de îndepli- 
nirea unei sarcini decât de acordarea unui timp suplimentar pentru a se asigura că me- 
sajele lor sunt „perfecte”. Mulţi cred că, atâta vreme cât mesajul este comunicat, el este 
reuşit. Cu toate acestea, mulți sunt conştienţi că un act de comunicare reuşit implică mai 
mult decât simpla transmitere a mesajului către ceilalți. Feed-back-ul indică dacă mesa- 
jul a fost corect înţeles. Primiti acest feed-back în mai multe moduri: prin comportamen- 
tul persoanei, printr-o confirmare verbală, prin intermediul altor persoane etc. 


Conceperea mesajului şi canalele de transmitere 


În mediul de afaceri, prin „public” se înțelege orice organizaţie, grup de interese sau 
individ care, prin atitudinile, opiniile sau comportamentele sale, poate provoca un im- 
pact oricât de mic asupra vieţii şi intereselor firmei. 

O firmă mică sau mijlocie are, în general cinci categorii de public: angajaţii, clienții, fur- 
nizorii, comunitatea şi concurenţa. Astfel, pentru a putea stabili o bună comunicare cu an- 
gajatii, este necesar să se dezvolte o atmosferă de încredere reciprocă. Această atmosferă 
este creată sau distrusă în primul rând de cel care are în mâinile sale puterea şi 
autoritatea. 

lată câteva practici care vă pot ajuta să vă instruiți angajaţii în aşa fel încât să vă 
serviţi foarte bine clienţii”: 

e Stabiliti principalele puncte de contact dintre angajaţi şi clienții dumneavoastră. 
Astfel, clienții vor simți că se răspunde nevoilor lor cu promptitudine şi în mod 
personal; 

e Construiti o cooperare multifuncţională, instruindu-i pe angajați astfel încât aces- 
tia să înțeleagă şi să aibă o perspectivă cât mai largă asupra a ceea ce înseamnă re- 
latiile cu clienții, făcându-i responsabili de buna desfăşurare a acestora. Acest pro- 
ces de instruire trebuie să se realizeze prin îmbunătăţirea rețelelor de comunicare 
dintre conducere şi restul angajaţilor. 

e Creați o bază de date cu ajutorul căreia să identificați carentele existente în servi- 
ciile către clienții dumneavoastră. 

e Mariti în mod treptat nivelul aşteptărilor şi sperantelor clienţilor, oferindu-le pro- 
duse şi servicii de calitate. O firmă de succes îşi personalizează serviciile oferite 
clienţilor săi cu ocazia fiecărui contact cu aceştia. 

e Asiguraţi-vă că fiecare angajat al firmei dispune de toate informațiile necesare 
pentru a putea rezolva într-un mod cât mai rapid şi eficient cererile clienților. 


Conceperea mesajului 


In cursul procesului de formulare a mesajului trebuie rezolvate patru probleme: ce să 
se spună (conținutul mesajului), cum să se spună aceasta din punct de vedere logic 


? Robert Hiebeler, Thomas B. Kelly, Charles Ketteman, op. cit. 

(structura mesajului), cum să se spună din punct de vedere simbolic (forma de 
prezentare a mesajului) şi cine anume să spună (sursa mesajului). 


În comunicarea publică, cea mai banală şi, totodată cea mai practică regulă de 
organizare a unui mesaj se numeşte Regula celor 5 întrebări, celor 5W (în engleză): Who 
(Cine?), What (Ce?), Where (Unde?), When (Când?) şi Why (De ce?). A respecta regula 
înseamnă a nu lăsa fără răspuns nici una din aceste întrebări. În orice mesaj de natură 
promoțională este necesară precizarea subiectului, obiectului, timpului, locului şi sco- 
pului. Dacă una din aceste coordonate lipseşte, comunicarea este imprecisă. 


O altă exprimare a unei reguli pentru acțiunile de protocol şi relații publice vine tot 
din limba engleză şi se numeşte „Regula celor 4F”. Cuvintele cheie impuse de această 
regulă sunt: Friendly (prietenos), Frank (sincer), Fair (corect), Factual (concret, la obiect). 
Merită să fie aplicate în special în relaţiile cu băncile sau cu fondurile de investiţii, cu 
administratiile financiare şi în relațiile cu presa. 


Canalele de comunicare 


Canalele de comunicare sunt, în principiu, de două feluri: personale şi nepersonale. 
Canalele de comunicare personale implică existența a două sau mai multe persoane care 
comunică direct unele cu altele. Trebuie făcută o distincție suplimentară între canalele 
mediatoare, canalele expert şi canalele sociale. Canalele mediatoare constau în agenţi de 
vânzări ai firmei care intră in contact cu cumpărătorii ce aparțin pietei-tinta. Canalele 
expert constau în experți independenţi care fac afirmații în fata cumpărătorilor vizati. 
Canalele sociale constau în vecini, prieteni, membri ai familiei şi alte persoane care vor- 
besc cu cumpărătorii vizati. 

Firmele pot lua mai multe măsuri pentru a stimula canalele de influență personală să 
lucreze în folosul lor10: 

e să identifice persoanele şi firmele care au o mare putere de influenţă şi să le dedice 

acestora eforturi suplimentare; 

e să creeze lideri de opinie oferind anumitor oameni produsul, în condiții avanta- 

joase; 

e să acționeze prin intermediul factorilor de influenţă din cadrul unor comunități; 

e să utilizeze pentru realizarea publicității de recomandare persoane care se bucură 

de o mare influenţă; 

e să elaboreze reclame care să aibă o mare valoare de conversaţie. 

Canalele de comunicare nepersonale vehiculează mesaje care nu presupun contactul 
sau interacțiunea la nivel personal. Acestea sunt mijloacele de informare, ambianța şi 
manifestările organizate cu diverse ocazii. Mijloacele de informare constau în tipărituri 
(ziare, reviste, corespondenţă), rețele (radio, televiziune), mijloace electronice (benzi au- 
dio, benzi video, CD-uri) şi afişaj (panouri, sigle, postere). Majoritatea mesajelor imper- 
sonale ajung la destinatar prin intermediul mijloacelor de informare plătite. Ambianta 
este o combinaţie de elemente ale mediului înconjurător care creează sau amplifică 
tendinţele clientului de a achiziționa un anumit produs. Manifestările organizate cu 
diverse ocazii sunt evenimente special organizate pentru a comunica auditoriului vizat 


10 Philip Kotler, op.cit., pp. 771 

un anumit mesaj. Departamentele de relatii publice ale unor firme mari organizeaza 
conferințe de presă sau inaugurări festive şi sponsorizeaza întreceri sportive . 

În special pentru firmele mai mari (dar aceste lucruri sunt folositoare şi pentru 
firmele mici dacă se depăşeşte prejudecata că nu eşti de interes pentru presă) trebuie 
ținut cont de faptul că mass-media reprezintă o importantă cale de acces la anumite 
publicuri care vă interesează. Ne gândim în special la publicațiile şi emisiunile de 
specialitate, dar şi la mass-media locală. Important în acest caz este să vă prezentați în 
aşa fel sau să creaţi evenimente astfel încât să treziti interesul mass-media. 


Editorialele 


Majoritatea publicaţiilor se află permanent în căutarea unor subiecte să le crească 
tirajele. Cele mai multe caută, de asemenea şi surse de venituri suplimentare. Prin urma- 
re, atât editorii cât şi departamentele de marketing ale publicațiilor pot fi interesate de aşa 
numitele „advertoriale“ (articole plătite de firmă, care au şi conținut editorial, dar şi con- 
ținut publicitar), precum şi de pliantele de promovare, concursurile şi ofertele speciale pe 
care le oferă firmele. Aceste instrumente promoționale pot fi extrem de utile, mai ales în 
cazul produselor şi serviciilor care au trecut de vârful curbei de interes. Avantajul pe care 
îl oferă aceste acțiuni este că cititorii nu le percep ca reclame, ci ca pe un conţinut editorial 
al publicației, garantat, prin urmare, de redacția respectivă. Un al doilea avantaj este că o 
asemenea promovare permite includerea în material a numelui companiei şi a mărcii 
sale, lucru important mai ales în publicaţiile care, în mod normal, nu fac acest lucru. 


Advertorialele 


Advertorialele sunt platite de firma! si, desi pot fi considerate simple reclame, sunt 
concepute să semene cât mai mult cu materialele de conţinut ale publicației: diferența 
este faptul că materialul trebuie realizat de un specialist de relații publice, iar fotografii- 
le şi spaţiul tipografic sunt plătite de firma beneficiară. Advertorialele pot lua forma 
unor articole de o pagină sau două de revistă sau a unor pliante mai elaborate, legate în 
mijlocul revistei. 

În teorie, un advertorial poate fi compus pe orice subiect potrivit profilului publica- 
tiei şi considerat util de beneficiar. În practică, aceste instrumente s-au folosit în dome- 
niul produselor alimentare, gastronomiei sau produselor cosmetice: nu există nici un 
motiv pentru care să nu poată fi conceput un asemenea advertorial pe orice subiect de 
interes pentru publicul larg. De exemplu, o revistă de grădinărit poate fi interesată să 
publice advertoriale despre creşterea diferitelor tipuri de plante pe anumite soluri sau 
despre măsurile care trebuie luate împotriva dăunătorilor. Beneficiarii unor asemenea 
articole sunt producătorii de seminţe sau de pesticide. 

Aspectele practice ale publicării sunt foarte variate. Oricum, în general, materialul 
plus ilustrațiile trebuie asigurate de acela care plăteşte spațiul. Advertorialul trebuie 
conceput să semene întocmai cu celelalte articole ale publicaţiei vizate. Costul unui ad- 
vertorial depinde de natura publicaţiei, de dimensiune şi tiraj. Dacă acest cost este mai 
mare decât vă permite bugetul, puteți încerca o colaborare cu una, două sau mai multe 
firme interesate în domeniu, dar neconcurente. 


1 Judith Ridgway, Relaţii cu media, Codecs, 2001 

Broşurile 


Broşurile care se ataşează la diferite reviste şi se distribuie odată cu acestea sunt o 
altă formă de spaţiu editorial. Ele nu fac parte, de fapt, din paginile publicației şi pot 
avea şi un alt format. Conţinutul unei asemenea broşuri este foarte asemănător cu al 
unui advertorial. Nu se face o reclamă exagerată la produsele firmei care a comandat-o, 
pentru că materialul încearcă să fie cât mai folositor cititorului. Ideea este de a crea o ati- 
tudine favorabilă fata de companie, oferindu-le cititorilor şi clienților potenţiali reco- 
mandări utile sau idei originale. Totuşi, aspectul şi conținutul broşurii pot fi concepute 
având în minte expunerea efectivă a ofertei firmei. Spre deosebire de advertorial, 
broşura nu este limitată ca dimensiune sau formă. 


Reguli privind folosirea advertorialelor si brosurilor': 


- Alegeţi un subiect care să prezinte interes pentru cititorii publicaţiei vizate şi care 
să poată ilustra cât mai favorabil beneficiile pe care le oferă gama de produse ale 
firmei. Conţinutul acestor materiale trebuie să fie util în primul rând cititorului. 
Prezentarea ofertei sponsorului trebuie să fie cât mai discretă - aceste materiale nu 
sunt reclame în sensul obişnuit al cuvântului. 

- Gândiţi-vă cine este cel mai calificat să redacteze materialul. Persoana respectivă 
ar putea fi redactorul sau un autor independent. 

- Aveţi grijă ca fotografiile sau ilustrațiile grafice să fie în concordanţă cu restul 
conținutului ilustrativ al publicaţiei. 

- Analizati costurile implicate şi, dacă vi se par prea mari în raport cu bugetul pe 
care îl aveţi, încercați să vă uniţi forțele cu alte firme din domeniu, cu condiția să 
nu vă fie concurente. Înainte de a decide ce formă să alegeţi, comparati cu grijă 
costurile, avantajele şi dezavantajele advertorialelor şi ale broşurilor. 


Ofertele speciale 


Ofertele speciale intră în două categorii principale: cele care au ca obiect produse sau 
servicii gratuite sau foarte ieftine şi cele care au ca obiect produse costisitoare, dar puse 
la vânzare la pret redus. Ofertele gratuite se asociază deseori cu produsele noi şi fac 
parte dintr-o acțiune menită să stimuleze piața să le încerce şi să dezvolte interesul 
pentru ele. Aceste oferte pot fi ataşate fizic la copertă sau între paginile unei reviste ori 
pot fi prezentate în text, pe paginile cu conţinut editorial. 

Ofertele care se fac prin reducerea prețului pot servi atât ca instrument de promovare 
a produsului, cât şi ca sursă de ceva venituri. Trebuie să ştiţi că publicațiile se vor 
strădui să negocieze cu dumneavoastră condiţii cât mai favorabile astfel că s-ar putea să 
fiți nevoit să oferiţi un discount foarte avantajos pentru cumpărători, să garantati un 
anumit stoc şi să plătiți o sumă pentru organizarea operațiunii respective. 


Reguli pentru ofertele 15 speciale: 


e Analizati costurile legate de produs şi stabiliți dacă se recomandă o ofertă gratuită 
sau o ofertă la pret redus; 

e Analizati dacă produsul este suficient de mic şi de uşor pentru a se introduce între 
paginile revistei sau a se fixa pe copertă; 


2 Judith Ridgway, op. cit., p. 100. 
15 Idem, p.102. 

e Aflaţi dacă firma este in stare să livreze individual un număr mare de mostre de 
produs; 
e Stabiliti cum urmează să fie distribuit produsul şi cum poate fi protejat în timpul 
transportului. Aflaţi care sunt costurile acestor operațiuni; 
Dacă vă gândiţi să plasați în presă cupoane de reducere, aflați dacă cei care vând pro- 
dusul pe piață le vor accepta. 


Surse bibliografice electronice 


http:/ /www.clubafaceri.ro 

http:/ /www.markmedia.ro 

Capitolul II. Comunicarea unei firme foarte mici 


Atunci când se vorbeşte despre comunicare şi despre imaginea de firmă, există ten- 
dinta de a asocia cei doi termeni cu companii mari, cu multi angajaţi şi care desfăşoară 
activități de anvergură, cel putin la nivel national. Practica arată însă că şi afacerile de 
dimensiuni mici au nevoie, extrapolând, de tot atâta comunicare ca şi restaurantele 
McDonald's. Fără îndoială, practicile sunt altele, mijloacele utilizate sunt diferite, dar 
absolut necesare. 

Imaginea unei afaceri se construieşte pe două planuri : intern şi extern. Imaginea in- 
ternă tine de identitatea percepută a firmei de către angajaţii ei, cea externă se referă la 
ceea ce „văd“ şi retin clienții şi alti parteneri de afaceri (investitori, autorități etc.). De 
aceea, este nevoie să se gestioneze comunicarea şi relaţiile publice ca oricare altă activi- 
tate managerială, acordându-i-se o importanţă pe măsură. 

Orice firmă reprezintă mai mult decât ceea ce produce sau vinde. Ea are o idee de 
bază asupra activității sale, o personalitate care se răsfrânge asupra tuturor acțiunilor 
sale. Identitatea comunicată a unei întreprinderi reprezintă manifestarea vizibilă a per- 
sonalitatii ei. De aceea, stabilirea modului de comunicare a firmei trebuie să plece nu 
doar de la obiective precise şi punctuale, ci mai ales de la o primă definire clară a ceea 
ce reprezintă personalitatea, eul companiei. 

Orice firmă, chiar dacă are dimensiuni mici, se bucură de o anumită imagine care re- 
flectă identitatea creată şi proiectată. De cele mai multe ori, practica românească arată că 
este vorba despre identități rezultate mai degrabă la întâmplare, adesea ca urmare a po- 
zitiei fizice a sediului, ca urmare a cunoaşterii (sau nu) a investitorului, sau, în cazuri 
fericite, de pe urma recomandărilor orale, ca şi garantie a serviciilor sau produselor de 
calitate oferite. Totodată, cele mai multe mici afaceri au nume neinspirate, greu sau de- 
loc memorabile, rezultate din febra deschiderii de societăți comerciale de la începutul 
anilor '90. Un nume de tipul RoxyComKaty, chiar dacă are rezonanţe afective puternice 
pentru familia care deține afacerea (inițialele sau primele silabe ale numelor copiilor şi a 
altor rude), prezintă extrem de puţine şanse să fie reținut de către clienţi şi să devină 
astfel un punct de reper. 

Problemele comunicationale cu efecte directe asupra bunului mers al afacerii nu 
constau doar în alegerea numelui, a sediului (cum arată, unde este, ce comunică prin el 
însuşi), ci se referă şi la aspecte de gestionare internă a identității. 


II.1 Comunicarea în afacerile de familie 


O mare parte din firmele româneşti de dimensiuni foarte mici sunt afaceri de familie, 
chiar dacă sunt înregistrate ca microîntreprinderi sau societăți cu răspundere limitată. O 
afacere cu puţini angajați şi aceştia oameni bine cunoscuți, prezintă avantaje evidente : 
încredere, sprijin reciproc etc. Pe de altă parte, există şi inconveniente care sunt vizibile, 
înainte de toate, în modalitățile de comunicare. 

Succint, principalele elemente ale comunicării sunt emițătorul, receptorul, mesajul de 
transmis, canalul de transmitere, pertubatiile (bruiajele) şi feed-back-ul"*. 

Fiecare participant la procesul de comunicare este atât emițător, cât şi receptor de 
mesaje. Acestea din urmă reprezintă conținutul relației de comunicare. 

Canalul de transmitere este cel care defineşte forma comunicării. Aceasta poate fi 
scrisă, verbală, nonverbală (semne, gesturi, mimică), mixtă. 

Pertubatiile exercită întotdeauna o influență negativă asupra calității relaţiei dintre 
emițător şi receptor. Astfel, ele pot influența receptorul prin distragerea atenției acestuia 
etc. Principalele forme de bruiaj sunt fie factori fizici (zgomot, temperaturi incomode 
etc.), fie factori psihici (gânduri, emoții, starea sănătăţii). 

În fine, feed-back-ul constă într-un mesaj de sens opus celui inițial, răspuns la acesta 
(aprecieri ale mesajului inițial etc.) şi se transmite de regulă printr-un alt canal. 

O afacere de familie este una care se gestionează, în final, destul de delicat pe planul 
resurselor umane. Dacă într-o firmă mai mare, se comunică adesea în mod mai oficial, 
formal, în acest caz, lucrurile stau altfel. Este greu de presupus că dintr-o dată, membrii 
aceleiaşi familii ar putea să se adreseze unul altuia cu apelative nefireşti între ei, de 
tipul „Domnule Director“ etc. Şi totuşi, sunt situații în care minime reguli comunicatio- 
nale sunt necesare, mai ales când este de dorit ca identitatea de familie să fie delimitată 
de cea a afacerii. 

Să luăm, de exemplu, cazul unei mici afaceri în domeniul informaticii, unde fiul stu- 
dent este de fapt şeful, iar părinţii săi angajații. Tonul discuţiilor este, în interiorul fir- 
mei, unul informal, familiar. Dar care este imaginea afacerii propriu-zise? În ce măsură 
se reuşeşte crearea unei veritabile identități organizaționale în interior şi, foarte impor- 
tant, la exterior? În cazul unor conflicte familiale, nu se reflectă ele oare asupra afacerii? 
Identitatea de fiu este oare compatibilă cu aceea de lider, în condiţiile în care acasă este 
conducător unul dintre angajaţi? Cum este receptat feed-back-ul diverselor decizii şi în 
ce măsură este el corect recepționat într-un asemenea context particular? 

Există cazuri în care aceste probleme sunt rezolvate şi afacerea ajunge să prospere, co- 
municarea se realizează în mod armonios iar identitatea inițială a familiei fondatoare se 
regăseşte peste ani în valorile declarate ale companiei. De fapt, în anumite cazuri, iden- 
titatea de familie poate fi chiar un atu pentru imaginea afacerii. Este cazul unor cabinete 
de avocatură sau medicale care ar putea astfel beneficia de un prestigiu suplimentar. 

Tradițiile de familie pot fi pozitive pentru o afacere, chiar dacă, în anumite situații, 
ele sunt percepute de membrii mai tineri ca fiind stânjenitoare sau restrictive. De exem- 
plu, o tradiţie este bună ca fundament de imagine pentru o afacere atunci când promo- 
vează valorile familiei de onestitate, de corectitudine şi de tratament demn al celorlalți. 
Acest lucru se poate traduce prin relații susținute cu clienții şi comunitatea. De aseme- 
nea, o astfel de tradiție poate oferi coeziune şi crea o solidă identitate pentru angajaţii 
companiei. Ea aminteşte de fondatorul afacerii, de ratiunile şi valorile care stau la baza 
companiei, rezultând de aici un real simţ al moştenirii şi responsabilitatii, ca şi punct de 
pornire pentru construcția imaginii în exterior. 

Dar până la valorificarea tradiţiei şi a valorilor familiale în cadrul afacerii ca şi formă 
repetitivă a mesajelor identitare, sunt multi paşi de străbătut. Pentru evitarea diverselor 

probleme care ar putea apărea din posibilele confuzii la nivel de familie-afacere, trebuie 
stabilite şi urmate minime reguli comportamentale şi comunicationale în interiorul 
firmei. Perceptiile în ceea ce priveşte pe ceilalți membri ai familiei şi care sunt fixate in 
subconştient de-a lungul timpului pot bloca comunicarea, cu atât mai mult în situații 
importante de afaceri. 

De exemplu, adulții care au crescut împreună, dacă ajung să îşi asume responsabilități 
referitor la anumite aspecte de conducere a unei afaceri dar care nu reuşesc să se despartă 
de vechiul vocabular adolescentin, se pot găsi în veritabile impasuri. Perturbările psiho- 
logice vor deteriora serios comunicarea şi în situația în care membrii familiei angajați în 
firmă nu se ascultă în mod real între ei. Este vorba de situații în care cei implicați se 
ghidează pe principiul că se cunosc de mulți ani şi îşi ghicesc astfel intențiile din priviri... 

Astfel, dacă fiul contestă achiziția unui echipament cumpărat de tatăl său şi acesta nu 
îi ascultă decât câteva vorbe „căci oricum ştie ce are în cap“, se poate ajunge de la 
simple conflicte mocnite în cadrul firmei, la situații neproductive sau chiar catastrofale. 
Este simplu de închipuit o asemenea situație în care nu sunt luaţi în calcul toți factorii 
implicați în decizie, iar aceasta se dovedeşte în final nefastă. 

Pentru a se asculta şi pentru a vorbi în cadrul unei afaceri, membrii unei familii trebuie 
să îşi reamintească faptul că fiecare dintre ei este unic. Comunicarea reală presupune 
depăşirea diferenţelor şi legarea acestora de interesele comune, respectiv de valorile care 
fac ca familia să stea unită. De fapt, comunicarea efectivă la nivel de afacere între membrii 
unei echipe este una care se învaţă şi presupune respect reciproc pentru înțelegerea 
nevoilor şi dorințelor celorlalţi implicați. În cazuri dificile, primul pas de făcut este acela 
ca familia să recunoască că are o problemă. Pentru evitarea oricăror neplăceri viitoare, 
mai ales legale, este de dorit ca deciziile importante (achiziții, vărsări de capital, împru- 
muturi etc.) să fie consemnate în scris şi, acolo unde este necesar, legalizate. 


II.2 Relaţiile publice interne... doar un mit în firmele mici? 


Procesul de relații publice are menirea de a crea un climat de încredere şi de simpatie în rân- 
dul propriului personal, precum şi în rândul publicului extern. Relaţiile publice sunt diferite 
de relațiile cu publicul, marketing sau publicitate. Una dintre cele mai cunoscute defi- 
nitii este cea dată de către British Institute of Public Opinion : „Relaţiile publice sunt un 
efort deliberat, planificat şi susținut, de a stabili şi menţine înțelegerea reciprocă între o 
organizaţie şi publicul ei.“ 

Trebuie reținut că imaginea unei firme este dată de suma imaginilor sale diferite. Fie- 
cărei firme îi corespunde o țintă omogenă pentru o realitate funcțională a întreprinderii. 
Încrederea globală într-o firmă va depinde în final de echilibrul fiecăreia dintre compo- 
nentele imaginii sale. 

Componentele imaginii unei firme sunt: 


ara 


a economica $i 
Financiara Aprecierea valorii intreprinderii 
financiara 

Natura F 
; nate Tinta Baza 
imaginii 4 


Estimarea competitivităţii şi a 
perspectivelor firmei 


Priodas Consumatori Încrederea lor în semnătura întreprinderii 
Clienti şi în promisiunile produsului 
Marele-public 
on Mass-media Opinia lor despre inserarea firmei si despre 
Publica aus oe : 
Puterea publică contribuţia sa la interesul general 
Liderii de opinie 


Aceste componente sunt general valabile pentru toate tipurile de afaceri, dar, din 
punctul de vedere al importanței, ele au influenţe diferite, în funcție de mărimea şi de 
specificul fiecărei firme. De aceea, imaginea trebuie coerent gestionată la nivelul oricărei 
afaceri. 

În ce măsură putem vorbi despre necesitatea relaţiilor publice interne la nivelul unor 
firme de mici dimensiuni, indiferent că sunt sau nu bazate pe relaţii de familie? 

Am arătat mai sus necesitatea comunicării reale în cadrul firmelor de familie, pentru 
bunul mers al afacerii dar şi pentru construirea unei identități coerente a companiei, 
generatoare de imagine organizațională eficientă. Diversele modalități comunicationale 
de depăşire a obstacolelor care apar în cadrul relațiilor dintre angajaţi reprezintă funda- 
mentul relațiilor publice interne. Acestea trebuie înţelese ca un instrument de gestionare 
strategică a firmei, indiferent de mărimea acesteia. Misiunea comunicării interne o re- 
prezintă crearea condiţiilor necesare unei bune realizări a obiectivelor generale ale 
firmei. Astfel, principalele aspecte care se urmăresc sunt, de regulă, următoarele! : 

- motivarea personalului; 

- coerenţa acțiunilor; 

- schimbarea comportamentelor şi a mentalităților; 

- ameliorarea activităților şi a productivității. 

Poate părea însă pretentios să vorbim despre relații publice interne la nivelul unor 
firme de dimensiuni mici şi foarte mici. Şi totuşi, dacă ținem cont de faptul că există me- 
reu conflicte interne, că acestea au nevoie să fie rezolvate, se ajunge la concluzia că prin 
comunicare, se valorizează interlocutorii şi astfel, se poate da un loc în firmă pentru 
fiecare. lar acestea au ca efect integrarea interlocutorului şi întărirea coeziunii grupului. 
Comunicarea nu este panaceul tuturor problemelor, dar poate ajuta într-o mare măsură. 

De exemplu, cei cinci asociați care conduc barul „Odd Dwellers”, o mică afacere din 
Bucureşti (Daniela Branişte, 24 de ani; Avramov Bogdan, 27 de ani; Maniga Claudiu, 28 
de ani; Koloşi Maria, 25 de ani; Buşu Claudiu, 30 de ani), recunosc azi, la doi ani de 
când au înființat firma, că au învăţat intuitiv că pot rezolva diferendele dintre ei doar 
prin comunicare. Cu o investiţie inițială de 13000 de dolari imprumutati, afacerea celor 
cinci a pornit în 2001 din dorinţa asociatilor de a face un loc pentru prieteni, cu un decor 

aparte (pe pereți sunt măştile din lut chiar ale proprietarilor) şi cu un slogan simplu: 
„Fii pregătit să nu mai pleci...“. Întreprinderea în sine era temerară, nici unul dintre ei 
nemaiavând experienţă în domeniu şi ținând cont şi de vârsta lor. Dat fiind specificul 
afacerii, asociații şi-au dat seama că au nevoie de eforturi de imagine, pe care le-au făcut 
în măsura posibilităților : reclame la Prima TV, fluturaşi stradali, distribuție de pliante 
la Festivalul Berii şi la licee, apariţii pe site-uri ca sapteseri.ro etc. 

Dar faptul că au neglijat partea de relații publice interne, ca şi lipsa de planificare a 
activităților, au dus la probleme importante. Cu o imagine armonioasă la exterior, de 
echipă sudată, cei cinci au parte adesea de „şedinţe cu scântei“... Deşi au trecut prin atât 
de multe împreună (ei singuri au făcut decoratiunile, au învăţat chiar cum se pregăteşte 
ipsosul) şi sunt vechi prieteni, faptul că nu au făcut distincţie între vechea relație de 
amicitie şi cea nouă de afaceri, a dus de la probleme comunicationale, de planificare şi de 
stabilire a sarcinilor fiecăruia. lar toate acestea se reflectă în faptul că unii vor să renunțe. 

Rezultă deci, ca regulă generală, necesitatea definirii unei strategii sau punerea ei în 
valoare, atunci când există în fază incipientă. Minime reguli comunicationale (de poli- 
tete, de ascultare, de păstrare a consensului la exterior) şi acțiuni de întărire a echipei 
(team building) sunt obligatorii, chiar si pentru firmele foarte mici - ceea ce determină 
primul pas, şi cel mai important : definirea obiectivelor (atât generale, cât şi particulare). 


II.3 Ca să vă faceţi cunoscuţi, trebuie să aveţi obiective clare 


Indiferent că luăm în calcul partea de comunicare internă sau relațiile publice cu ex- 
teriorul firmei, prima fază a oricărei strategii de imagine o reprezintă definirea obiecti- 
velor. În ceea ce priveşte obiectivele generale, ele sunt de regulă stabilite de director / 
patron / asociați, ca urmare a faptului că decurg din liniile directoare de conducere a 
afacerii. În plus, anumite obiective de comunicare pot viza direct managerul. Printre 
obiectivele generale la nivelul firmelor foarte mici se pot regăsi : 

- mobilizarea echipei în jurul unei idei sau unui proiect ; 

- crearea spiritului de echipă ; 

- conferirea de sens imaginii deja existente la exterior. 

Obiectivele specifice de comunicare sunt determinate de natura operaţiunilor vizate, 
având orizonturi de timp diferite. Ele sunt reprezentate de acțiuni care să se poată mă- 
sura sau compara în final cu scopurile inițiale. De exemplu, o afacere mică poate avea 
următoarele tipuri de obiective comunicationale: 

- crearea sau întărirea noțiunii de identitate ; 

- optimizarea structurii firmei ; 

- sensibilizarea personalului la anumite aspecte care afectează afacerea, etc. 

De multe ori, începutul afacerii poate însemna ca obiectiv fundamental de relații pu- 
blice obținerea vizibilitati. Ca să devii cunoscut, trebuie creat un concept comunicational 
care să pozitioneze oferta afacerii proprii într-un anumit fel, influențând astfel o anume 
identitate uşor recognoscibilă de către parteneri şi clienţi, ca şi sensibilizarea personalu- 
lui propriu. 

Se înțelege prin poziționare (în comunicare) fixarea în mintea clienților şi a celorlalți 
parteneri ai afacerii a anumitor caracteristici definitorii pentru identitatea produsului / 
serviciului oferit de o anumită companie. Aceste caracteristici sunt unice şi conferă indi- 

vidualitate întreprinderii, cu atât mai mult când este una mică şi care are nevoie să se 
diferentieze de celelalte. 

O poziţionare este cu atât mai eficientă cu cât răspunde în condiţii de rentabilitate 
unor nevoi specifice ale unor anumite publicuri. Pe măsură ce o piață anume devine 
mai matură şi concurentiala, tonul şi mesajul de comunicare capătă o importanță spori- 
tă, devenind tot mai dezirabile strategiile de imagine de nişă!€. 

Pentru a realiza o poziționare eficientă, întreprinzătorul trebuie, înainte de toate, să 
stabilească două repere fundamentale : 

- care este publicul-tinta (cine să cunoască firma / produsele oferite) ; 

- care este mesajul principal (ce se vrea să se comunice). 

După definirea celor două aspecte majore enumerate mai sus, se vor alege cele mai 
adecvate canale de comunicare (ca şi eficienţă, ca şi accesibilitate atât în termeni fizici, dar 
şi în termeni de pret) şi se va realiza comunicarea exterioară propriu-zisă. 

Publicul-tinta al comunicării unei afaceri mici este, prioritar, alcătuit din clienții 
firmei. Alături de ei se află însă şi alte categorii de public, chiar dacă nu atât de conş- 
tientizate iniţial de către întreprinzător. Este vorba despre personalul propriu (cum am 
arătat mai sus), alți parteneri de afaceri (furnizori, prescriptori!” etc.), autoritățile. Există 
numeroase clasificări ale publicurilor unei firme, cum ar fi : 

e Public intern şi extern, conform poziționării spatiale a indivizilor în raport cu 
firma. Astfel, publicul intern este format din persoane care împărtăşesc aceeaşi 
identitate instituțională (angajaţi, acționari, manageri). Publicul extern este format 
din totalitatea persoanelor şi instituțiilor aflate în afara companiei. 

e Pentru organizaţii în general, Hendrix!8 identifică nouă publicuri : mass-media, an- 
gajatii, membrii (de exemplu, membrii asociatilor de absolvenţi), comunitatea locală 
(organizații comunitare, de la poliție la biserică, plus persoane importante din aceste 
medii, cum ar fi educatori, bancheri, clerici, lideri etnici etc.), guvernul (autoritățile 
publice), investitorii, consumatorii, publicul internațional, publicul special (care nu 
poate fi încadrat în nici o clasificare anterioară şi este specific situației date). 

O altă reprezentare a publicurilor este dată de modelul roții lui Bernstein, care con- 

tine trei elemente majore : 

e organizația, dispusă în centrul roții şi definită în funcție de domeniul de activitate, 
respectiv de localitatea, regiunea sau tara de origine în care aceasta îşi are sediul; 

e tipurile de public, dispuse pe circumferința externă a roții sub forma unor segmente; 

e canalele de comunicare, dispuse sub forma unor spite care fac legătura între 
organizaţie şi categoriile sale de public. 

Tipurile de public identificate de către Bernstein sunt următoarele: media, guvernul, 

instituțiile financiare, clienţii, publicul general, publicul intern, publicul local, grupurile 
de influenţă, partenerii (comerciali, de servicii sau distribuție, de proiecte etc.). 


Principalele canale de comunicare definite prin acest model! sunt: 


16 Care se adresează unor nevoi speciale ale unor publicuri mai restrânse. 

17 Se înțelege prin prescriptor agentul economic care, conform meseriei sale, face recomandări de produse şi 
servicii, influențând astfel structura cererii. Sunt prescriptori: farmacistii, medicii, hair-stylistii, avocații etc. 
13 Hendrix, Jerry A., Public Relations Cases, Wadsworth, 2001 

e relații media - comunicate de presă, conferințe de presă, interviuri, vizite de docu- 
mentare pentru jurnalişti sau alte modalități prin care presa poate fi informată 
asupra activității organizației; 

e întâlniri tête-à-tête sau în grupuri restrânse, relaţii directe - sunt modalități de a 
comunica cu grupuri restrânse de public; 

e prezentări -video, multimedia, expoziţii etc; 

e produse sau servicii - acestea sunt purtătoare de mesaj; calitatea, designul, prețul 
etc. sunt elemente care pot influența modul de raportare a publicului la firma 
respectivă; 

e materiale tipărite - pliante, broşuri, ghiduri, buletine informative, reviste, jurnale, 
manuale, rapoarte anuale etc. Importante sunt nu numai mesajele scrise dar şi for- 
ma de prezentare a acestor materiale (design, calitatea hârtiei, calitatea tiparului 
etc.); 

e elemente standard de identificare - sigla, antetul, uniformele angajaţilor, maşinile uti- 
lizate, chiar şi arhitectura clădirilor pot fi elemente care reflectă stilul şi personali- 
tatea companiei; 

e reclama - poate să transmită mesaje despre organizaţie de tipul „lată ce suntem 
noi, iată ce putem face noi pentru tine, iată ce gândim noi!” ; 

e corespondența - modul şi stilul in care se realizează corespondenţa (scrisorile, 
faxurile, e-mail-urile) pot da adesea mult mai multe indicii despre o firmă decât s- 
ar putea crede; 

e punctele de desfacere a produselor / serviciilor - sunt folosite în general pentru 
prezentări, oferte speciale, competiții etc. 

Desigur, nu toate categoriile citate mai sus au relevanţă pentru firmele mici, dar tre- 
buie reținut că identificarea publicurilor-tinta, conform contextului şi obiectivelor 
specifice, reprezintă primul pas în aplicarea unei strategii coerente şi eficiente de comu- 
nicare. În funcţie de obiectivul comunicational stabilit anterior, întreprinzătorul se poate 
adresa fie unor categorii largi de public, fie unora restrânse, specifice. 

De obicei, nu este dificil să se identifice categoriile de public țintă ale afacerii, mai 
ales în cazul micilor afaceri, când sunt destul de putin numeroase. Însă unul din 
aspectele care trebuie vizate întotdeauna se referă la identificarea liderilor de opinie. 

Liderii de opinie sunt persoane recunoscute ca atare în cadrul grupurilor din care fac 

parte şi nu sunt întotdeauna aceleaşi persoane cu liderii desemnați oficial. Este deci vor- 
ba de indivizi ale căror păreri contează pentru comunitate sau pentru grup, chiar dacă 
influenţa lor este informală şi ei nu exercită atribuţii de conducere în mod formal. 

Studiul Decatur, realizat în 1945 sub auspiciile Biroului American de Cercetare 
Socială Aplicată şi publicat ulterior de către E. Katz şi P. Lazarsfeld în Personal Influence : 
The Part Played by People in the Flow of Communication?, a demonstrat că inclusiv pentru 
alegerile cotidiene, de tipul cumpărăturilor de alimente şi produse casnice, există lideri 
de opinie informali. Aceştia sunt recunoscuți ca atare de către cei din jur, ca urmare a 
unei competenţe pe o problemă specifică legată de alegerea în discuție. Influența perso- 
nală se exercită în cadrul conversatiilor fata în fata şi pe probleme specifice. Mai mult, 
liderii de opinie nu transmit pur şi simplu informațiile care le parvin, ci şi interpretări 


2 Dobrescu P., Bârgăoanu A., Mass media şi societatea, comunicare.ro, 2003. 

ale acestor informatii. Studiul Decatur a demonstrat ca liderii de opinie au un mai mare 
impact decât publicitatea, atât în ceea ce priveşte achiziționarea de produse ca atare, cât 
şi în răspândirea, promovarea, acceptarea unor idei. 

În cazul micilor afaceri, liderii informali de opinie sunt extrem de importanţi, mai 
ales în cazul de prestări de servicii sau de poziționări mai „îndrăznețe“. Să luăm cazul 
unui salon cosmetic de cartier. Cel mai probabil, salonul va avea de la deschidere clienţi 
mai vechi ai persoanelor angajate, ca urmare a relației specifice de încredere şi în parte, 
personale, care se stabileşte între prestatorul de servicii şi consumator. Însă cea mai 
mare parte a clienţilor din cartier trebuie cuceriti. De aceea, atunci când se stabileşte 
identitatea comunicationala a salonului, trebuie ținut cont de liderii de opinie pe dome- 
niu din cartierul respectiv. În funcţie de influenţa acestora şi de climatul general din 
zonă, salonul va putea fi poziționat ca un loc pentru toți, un loc pentru tineri şi copii, un 
salon specializat în servicii de lux etc. 


II.4 Imaginea se creează şi se întreține 


Relaţiile publice nu reprezintă exclusivitatea nimănui. La nivel mai scăzut sau dimpo- 
trivă, mai ridicat, ele se practică peste tot, chiar dacă de cele mai multe ori în mod 
empiric. 

Pentru o firmă, indiferent de domeniul său de activitate, este necesar ca relația cu 
partenerii de afaceri să fie de calitate, durabilă şi bine fundamentată. Cea mai mare par- 
te a firmelor preferă să construiască relaţii pe termen lung cu furnizorii şi clienții lor, 
deoarece acest tip de relații şi-au dovedit eficiența în timp. Domeniile industrial şi far- 
maceutic sunt exemplare din acest punct de vedere; este foarte greu să pătrunzi în ra- 
mura dacă nu eşti cunoscut. Se stabilesc veritabile „alianţe”, parteneriate de distribuție 
şi de furnizare a materiilor prime pe baza vechilor relații, astfel încât este relativ dificil 
pentru o firmă necunoscută să pătrundă uşor în acest mic univers. 

Prin parteneri de afaceri se înţeleg, furnizorii, clienţii cu care firma are parteneriate, 
membrii lanţului de distribuție a produselor sale, partenerii media şi consumatorii fi- 
nali. Gândirea afacerilor pe termen lung aduce cele mai mari şi sigure beneficii. De 
aceea, partenerii de afaceri trebuie mai întâi câştigaţi şi apoi păstraţi. 

Principalele mijloace de fidelizare a partenerilor de afaceri sunt, înainte de orice: 

e seriozitatea; 

e promptitudinea în tratarea comenzilor şi în rezolvarea reclamatiilor; 
posibilitatea de a oferi reduceri la anumite produse pentru anumiți clienți; 
calitatea ridicată a produselor/ serviciilor oferite; 

e prețurile competitive; 

e permanenta legătură cu partenerii. 

Există mai multe posibilități de a fi în contact permanent cu partenerii de afaceri. Prin 
acestea se vor urmări menținerea unei imagini pozitive despre firma proprie, aflarea de 
noi informaţii asupra stării reale a clienților şi o „apropiere” între întreprinderi. Toate 
acestea se pot realiza prin intermediul: 

e cataloagelor de produse; 

e broşurilor; 

e cadourilor de afaceri etc. 

Aceste activități urmăresc în final aceleaşi obiective: informarea partenerilor, consoli- 
darea credibilitatii, stimularea membrilor rețelei de distribuție şi a furnizorilor etc. 

Gestionarea imaginii trebuie făcută cu aceeaşi grijă pentru firmele din domeniul 
produselor de larg consum, cât şi din sectoare mai aplicate. Pentru afacerile mai mici, 
marile reclame publicitare nu sunt nici justificate (oricum firma nu se adresează unor 
publicuri atât de largi), nici posibile (ca urmare a costurilor ridicate). Cu toate acestea, 
există mereu trucuri pentru a face cunoscută oferta proprie, cum ar fi: 

e mica publicitate (prin anunţuri care ies în evidență prin mărimea şi tipul 

caracterelor şi al chenarelor); 

e anunţurile în anuarele specializate de tipul Pagini Aurii; 

e afişul la poartă (chiar dacă nu este realizat de o firmă specializată, cum ar fi de 

dorit, el trebuie să fie clar, concis, fără greşeli gramaticale şi uşor de citit); 

e distribuţie stradală de fluturaşi (chiar dacă sunt realizați „artizanal”, pe calculato- 

rul firmei, ei trebuie să fie “aerisiti”, concisi, clari, şi bine tăiați); 

e articole în presa locală (plătite ca publireportaje sau “provocate” prin organizarea 

de diferite evenimente). 

Dacă prin a comunica înțelegem a construi imaginea întreprinderii, a comunica bine 
vizează ataşarea unei imagini pozitive şi coerente. Comunicarea întreprinderii nu se de- 
cide la întâmplare - ea se înscrie într-o traiectorie bine definită. Misiunea sa este să 
pozitioneze firma, să-i dea o personalitate recunoscută de toate categoriile sale de 
public şi o identitate distinctă de cea a concurenţei. 

Dacă firma optează pentru realizarea unor cataloage de prezentare a produse- 
lor / serviciilor sale, ea poate face acest lucru fie în mod clasic, tipărit, fie prin interme- 
diul Internetului. Cataloagele de prezentare a ofertei unei companii se constituie ele 
însele în purtători de imagine şi pot determina reacții favorabile, chiar de cumpărare 
din partea potenţialilor clienți. 

Prezentarea articolelor în cadrul unui catalog ridică, în esență, problema modului de 
dozare a informaţiilor scrise şi a imaginilor, astfel încât paginile să nu fie nici inconsis- 
tente, dar nici aglomerate. Sunt comercianţi care optează pentru un articol pe pagină în 
mai mult de jumătate din catalog, oferind articole de acelaşi fel care variază în jurul 
aceleiaşi sume. Alți comercianţi preferă însă să aşeze până la opt articole pe aceeaşi 
pagină, prezentând astfel articole cu prețuri diferite. Ceea ce este cu adevărat important 
este tipul de produs prezentat - cu cât produsul este mai tehnic, cu atât trebuie 
furnizate mai multe explicaţii şi ilustrate detaliile prin fotografii tip detaliu în medalion. 
Este recomandabilă această soluţie şi pentru articolele de volum mare. 

Privirea trebuie susținută cu stimulenti vizuali care să incite şi să capteze interesul. 
Pentru a seduce clientul, fotografiile joacă un rol major. Ele pot prezenta obiectul în sine 
sau în situația de utilizare. Textul are un rol secundar. El cuprinde descrierea caracteristi- 
cilor tehnice dar stabileşte în acelaşi timp o legătură personală cu cititorul. Acest lucru se 
poate realiza prin intermediul unei mici povestiri, al unei anecdote sau al unei mărturii. 

În majoritatea cataloagelor de produse de frumuseţe, preţurile sunt menţionate în lis- 
te separate, desprinse de broşura în sine. Totuşi, specialiştii recomandă plasarea fiecărui 
pret în dreptul produsului. În caz contrar, există pericolul ca privitorul să nu aibă 
răbdare să caute prețul produsului care îl interesează. 

Cadourile de afaceri reprezintă o atenţie obligatorie pe care companiile trebuie să o 
aibă în vedere dacă vor să aibă relaţii bune şi de durată cu partenerii lor. Ele se trimit cu 
ocazia sărbătorilor importante, a Anului Nou sau în cazul aniversării organizației parte- 
nere. În România, cele mai multe cadouri de afaceri se oferă cu ocazia sărbătorilor de 
iarnă. Această perioadă este un bun prilej pentru a dezvolta, menţine, consolida sau chiar 
iniția diverse relaţii de colaborare. De exemplu, felicitarea de Crăciun reprezintă un bun 
instrument de relații publice, atât pe plan intern, cât şi extern; este atenția minimală pe 
care o organizație o poate face unui partener sau angajat în această perioadă a anului. 


Cadourile de afaceri respectă câteva reguli nescrise dar insistent recomandate de 

specialiştii în comunicare: 

- Mesajul cadoului de afaceri trebuie să fie acela de consolidare a relaţiilor dintre 
parteneri. 

- Regula generală a acestui tip de cadouri este creativitatea, îmbinată cu respectarea 
regulilor de bun-simt şi a standardelor. 

- Destinatarul cadoului nu este persoana particulară, ci partenerul de afaceri. 

- Cadoul trebuie să aibă o utilitate de birou. Se recomandă pixurile, agendele, calen- 
darele, ceasurile sau radiourile de birou. 

- CD-urile (cu excepția celor cu colinde în cazul Crăciunului), albumele de artă sau 
parfumurile nu pot fi oferite drept cadouri de afaceri decât acelor persoane pe care 
firma le cunoaşte foarte bine. Altfel, există riscul de a nu fi apreciate. 

- Cadourile nu trebuie să fie prea scumpe, altfel pot da naştere la interpretări. 

Comunicarea şi consolidarea legăturilor cu partenerii de afaceri sunt două lucruri 

vitale pentru orice firmă. Deşi aceste activități urmează de obicei nişte reguli destul de 
stricte, există întotdeauna loc şi pentru imaginație. Cu o singură observație: trebuie res- 
pectate mereu normele bunului simţ! Imaginea firmei este extrem de importantă pentru 
buna desfăşurare a activităților curente şi de aceea, trebuie să fie una pozitivă. 


II.5 Importanţa semnelor exterioare de imagine 


Cum am arătat mai sus, totul vorbeşte despre o firmă şi, mai ales, semnele exterioare de 
imagine. De regulă neglijate sau minimalizate, acestea au o importanţă covârşitoare în 
conturarea părerii generale despre o companie. 

Părerea despre o firmă se formează după cum răspund funcționarii săi la telefon sau 
la ghişeu, după cum arată corespondenţa, după cum îi este amenajat spațiul, după cum 
se optimizeaza aşteptarea vizitatorilor în holurile de primire, după cum se aleg cado- 
urile pentru parteneri sau după cum se prezintă standul companiei la expoziții. 

De aceea, răspunsurile la telefon trebuie să fie „surâzătoare”, functionarele la ghişeu 
- amabile, corespondenţa - precisă şi ordonată, spaţiul de lucru - luminos şi curat, 
aşteptarea vizitatorilor - agrementată cu lecturi, panouri de afişaj şi băuturi răcoritoare. 

Să luăm cazul unui atelier de reparaţii electrocasnice. Chiar dacă pare putin probabil, 
felul în care se prezintă sediul acestuia are importanţă în atragerea clienţilor. Este ade- 
vărat că oamenii îşi repară diversele aparate mai ales acolo unde ştiu că se face treabă 
bună. Dar atunci când caută un nou atelier şi, de exemplu, în cazul în care clientul este 

femeie, va conta foarte mult aspectul atelierului în sine (nu doar recomandările de la 
cunoscuți). Acest aspect presupune curățenie, politețe, explicaţii clare atât pe loc, cât şi 
la telefon, o indicare clară pe stradă a poziționării atelierului etc. Asemenea detalii pot 
părea redundante, dar sunt încă mulți vânzători care se poartă ca şi când ar face o fa- 
voare clientului... 

Importanța aspectului sediului este evidentă mai ales în cazul comerțului, dar şi în 
domenii foarte aplicate, ca industria sau construcțiile. Aproape întotdeauna firmele din 
aceste domenii au sedii elegante şi cochete, dovadă a seriozitatii şi a forței respectivelor 
întreprinderi. Poate părea hilar, dar trebuie ținut cont de tot (cum ar fi, de exemplu, de 
aspectul grupurilor sanitare). Acestea sunt importante nu doar pentru confortul perso- 
nalului, ci şi pentru părerea pe care şi-o fac despre firmă diversii parteneri care vizitea- 
ză sediul companiei. 

Semnele exterioare de imagine sunt numeroase iar despre firmă „vorbeşte” practic 
absolut orice are legătură cu aceasta. Este important ca prin toate aceste semne să se 
creeze o imagine unitară şi coerentă, să se ofere consistență mesajelor comunicate expli- 
cit - la nivel intern şi extern. 

Principalele mijloace de susținere a imaginii unei firme pot fi reunite astfel: 


Categorie Mijloc 
Materiale de Nume 
comunicare Logo?! 


Antet pentru scrisori 

Carti de vizita 

Plicuri si etichete personalizate 

Inscrisurile de pe autovehiculele firmei 

Inscrisurile de pe materialele promotionale ale firmei (pixuri, agende, 
calendare etc.) 

Ambalajul produsului 


Aspectul si Tinuta vestimentară (un anumit tip de îmbrăcăminte sau uniforme) 
comportamentul Insigne cu denumirea firmei sau a angajatului (mai ales pentru 
personalului personalul în contact direct cu clienții) 


Mod de răspuns la telefon 
Limbaj utilizat 
Amabilitate, surâs, atenţie 
Seriozitate 


Sediu Clădire 
Aspectul camerei de primire 
Aspectul birourilor şi al tuturor celorlalte locaţii 


Deşi poate părea costisitoare, realizarea unora dintre mijloacele de comunicare enu- 
merate mai sus este posibilă cu efort minim pentru micile companii, aducând în acelaşi 
timp veritabile câştiguri de imagine. De exemplu, plicurile de corespondenţă pot fi 
personalizate cu mici etichete atent scrise pe calculatorul propriu şi foarte bine tăiate. 
Dacă se optează pentru corespondenţă prin Internet, trebuie respectate aceleaşi reguli 
de corectitudine gramaticală şi de adresare din corespondenţa clasică, putându-se sem- 


21 Se înțelege prin logo exprimarea vizuală definitorie a identității unei mărci sau firme. 

na mesajele in mod complet. Semnăturile de acest tip sunt fie electronice (se scanează o 
semnătură de mână, care este ulterior inserată automat în mesaj), fie tip date de 
identificare (prenume, nume, funcție, companie, adresă firmă, telefon, fax, mail, site). 

Relația cu publicul”? reprezintă un factor important de construcţie a imaginii unei 
firme. De aceea, ea nu trebuie neglijată şi este important să fie subsumată strategiei 
generale de comunicare. 

De exemplu, modalitatea de a răspunde la telefon devine unul din mijloacele de fide- 
lizare a clienţilor şi de câştigare a bunăvoinţei şi a simpatiei acestora. Pentru firmele 
mari, această interfață cu consumatorii este atât de importantă, încât serviciul în sine de 
relatii-clienti este încredințat unor companii specializate (platforme de apel sau „call 
center-uri”). 

Poate părea surprinzător, dar sunt mai multe aspecte de care trebuie ținut cont. Ast- 
fel, pentru o companie care vinde jucării, este recomandabilă folosirea de telefoniste cu 
voci dulci şi care sunt deja mame, având un vocabular comun cu majoritatea clienților. 

Printre regulile de răspuns la telefoanele clienţilor se numără: 


Regula Detalii 

Rapiditate Timpul de aşteptare la telefon trebuie să nu depăşească trei sonerii; trebuie 
răspuns cât mai repede posibil. 

Convivialitate Dialog „surâzător”, amabil. 

Preluarea Este necesară pentru asigurarea clienților că întrebarea lor va avea răspuns, 

mesajului chiar dacă persoana căutată nu este disponibilă. 

Tratare post- Notarea standardizată a apelurilor permite o urmărire ulterioară eficientă 

apel a clienţilor. 

Competenta Este nevoie să se răspundă pe probleme specifice numai în limitele 
domeniului de competenţă. 

Ascultare Determină culegerea de informaţii utile despre clienți. Atenţie însă la 
telefoanele utile, pentru care trebuie ştiut cum să se concluzioneze discuția. 


Comunicarea firmei de dimensiuni mici se ghidează după aceleaşi reguli generale ca 
şi comunicarea companiilor de talie mare, chiar dacă la un nivel mai redus al mijloa- 
celor utilizate. Schematic, planificarea procesului comunicational se prezintă astfel: 

1. definirea nucleului central al identității firmei, ceea ce o face unică şi îi conferă 

personalitate; 

2. stabilirea obiectivelor generale şi particulare de comunicare; 

3. definirea publicurilor țintă, atât cele de la care se obține un răspuns direct, cât şi 
cele vizate pentru diseminarea şi amplificarea informațiilor (liderii de opinie); 
stabilirea mesajului principal de comunicat; 
definirea şi alegerea canalelor de distribuire a mesajului; 
definirea calendarului operațiunilor comunicationale; 
urmărirea continuă a desfăşurării acestora; 
controlul realizării obiectivelor comunicationale şi de imagine, compararea 
efectelor obținute cu cele scontate şi corectarea abaterilor. 


O ID oe 


2 Relaţiile publice nu sunt sinonime cu relațiile cu publicul. Dacă primele vizează totalitatea acțiunilor de 
creare şi menținere a unei atitudini favorabile a publicului fata de organizație, cele din urmă cuprind 
ansamblul acțiunilor de contact direct cu diverşii clienți. 

Imaginea unei întreprinderi nu este nici fructul hazardului şi nici o întâmplare: ea se 
înscrie într-o perspectivă strategică, se realizează zi de zi, prin diverse acte de comuni- 
care. Întreprinderea trebuie să-şi definească mai întâi prioritățile. Ea trebuie să-şi clari- 
fice intențiile: să stabilească un contract, să întrețină nişte relații deja inițiate, să-şi creas- 
că vânzările, să dezmintă un zvon etc. De asemenea, ea trebuie să vadă la ce scară aplică 
planul de comunicare: intern, doar cu anumiți parteneri de afaceri, cu comunitatea 
locală, adresare directă către consumatori etc. 

Conform zicalei „graba strică treaba” şi firma trebuie să-şi acorde un timp de re- 
flectare la orientarea strategică ce o va aborda. În fine, cum comunicarea nu este o 
ştiinţă exactă, pentru o astfel de strategie trebuie asociate logica şi intuiţia (logica pentru 
studiul problemei şi analiza mediului, iar intuiţia pentru alegerea liniei de acțiune care 
pare potrivită). 


Surse bibliografice electronice 

Capitolul III. De ce şi cum comunică o firma de mărime 
medie 


Atunci când o afacere creşte, apar probleme noi, care trebuie gestionate în maniere 
foarte diferite. Comunicarea unei întreprinderi cu două sute de angajaţi este diferită ca 
mijloace şi amplitudine a obiectivelor față de comunicarea unei mici firme cu o echipă 
de trei-cinci persoane. Unul dintre primele aspecte care trebuie dezvoltate se referă la 
creşterea importanței comunicării interne şi la maniera de motivare a angajaţilor. 

Este mult mai greu de comunicat cu o echipă de dimensiuni lărgite. În plus, imaginea 
deja obținută şi proiectată despre firmă trebuie întreținută cu grijă. De multe ori, în 
asemenea situaţii, notorietatea există, dar extinderea afacerilor implică folosirea publicită- 
tii şi o amploare mai mare a relaţiilor publice. În plus, obiectivele de comunicare sunt mai 
complexe şi mai detaliate, prioritățile se schimbă şi ele. lar atunci când produsele oferite 
sunt mai multe, canalele de distribuție sunt şi ele mai numeroase iar partenerii se diver- 
sifică - toate aceste aspecte trebuie gestionate cu grijă şi din punctul de vedere al imaginii. 


III.1 Comunicarea internă înainte de toate 


Comunicarea internă într-o firmă în dezvoltare contează nu doar din prisma motivării 
şi antrenării, ci şi ca urmare a faptului că propriii angajați reprezintă multiplicatori de i- 
magine la exterior. Gestionarea comunicării interne într-o afacere în creştere nu mai poate 
urma linii intuitive de acțiune, ci trebuie să se bazeze pe reguli clare şi principii specifice. 

Comunicarea internă cuprinde ansamblul actelor comunicationale care se produc în 
interiorul unei întreprinderi. Modalitatile sale de realizare variază de la o firmă la alta. 
Fiecare are propriile obişnuinţe: de la tutuirea sistematică la folosirea riguroasă a expri- 
mării cu „Domnule, Doamnă”; de la politica uşilor deschise la cea a birourilor închise; 
de la dialoguri informale la reuniuni periodice. 

Fluxurile spontane de informare internă (zvonuri, discursuri paralele cu cele oficiale 
ale întreprinderii) sunt, de regulă, folosite (sau ar trebui folosite) de către firmă, chiar 
dacă nu sunt provocate de conducere. Însă trebuie ținut cont că aceste forme comunica- 
tionale pot avea influenţe negative. De aceea, este de dorit ca firma să le directioneze, să 
se servească de ele pentru potentarea imaginii sale favorabile. Pentru realizarea unui 
asemenea obiectiv, se presupune şi o „ascultare” atentă a „zgomotului” firmei. Comuni- 
carea internă nu presupune deci numai emiterea de mesaje către colaboratorii săi, ci 
trebuie, în egală măsură, să folosească instrumente de măsură şi de analiză a ceea ce 
comunică angajații atât formal, cât şi informal. 

Ca urmare a faptului că fiecare angajat poate reprezenta în anumite grupuri (ca de 
exemplu, în propria familie, printre cunoscuți etc.) un lider informal de opinie, atitudi- 
nea favorabilă a acestuia fata de propria firmă este un element fundamental în mentine- 
rea imaginii pozitive a întreprinderii. Mai mult, ataşamentul fata de valorile companiei 
şi interiorizarea acestora de către salariat se pot constitui în purtători ai identității 

percepute a firmei. Este ideal ca orice angajat sa reflecte (in cercul din care face parte) 
compania unde lucreaza in mod pozitiv, favorabil si mai ales convins. 

Cum pot fi deci motivati angajatii, cum se poate realiza aceasta atitudine favorabila a 
acestora fata de companie? 

Există două mari tipuri de motivare: negativă (atunci când se adoptă măsuri şi com- 
portamente coercitive, de genul „faci asta sau nu eşti plătit”) şi pozitivă (când acțiunile 
vizează consolidarea sentimentului de echipă). Fiecare tip de motivare are avantajele şi 
inconvenientele sale. 

Motivarea negativă, în ciuda numelui, are anumite puncte care pledează în favoarea 
sa. Deşi, pe de o parte, ea determină anumite limite şi rigiditati în comportamentul perso- 
nalului, pe de altă parte, prezintă avantajul conciziei şi al responsabilitatilor clar definite. 

În domenii specifice, precum industria, acest tip de motivare este des folosit. Astfel, 
Paul Ştirbu, patronul S.C. Divers Construct S.R.L. din Buzău, foloseşte adesea comuni- 
carea ierarhică şi formală în relațiile cu cei peste 150 de muncitori din subordine. Firma 
se ocupă de o nişă de pe piața construcțiilor, în speţă cu întreţinere şi construcții de căi 
ferate, respectiv de poduri. 

Dacă în relația cu maiştrii şi cu personalul care se ocupă de contabilitate şi de asigu- 
rarea calității, comunicarea se poartă adesea în mod informal (angajaţii sunt vechi 
cunoscuți din perioada în care se lucra la întreprinderi de profil de stat), lucrurile stau 
altfel în relația cu muncitorii. Patronul, vechi inginer recunoscut ca experiență în dome- 
niu şi cu un prestigiu ce i-a adus multe din comenzile firmei, are obiceiul de a vizita 
săptămânal fiecare şantier sau punct de lucru, pentru controlul periodic al situaţiei din 
teren. Relaţia cu muncitorii este una strictă, cerându-le seriozitate şi respectarea terme- 
nelor; în caz contrar, li se taie din salariu. Cum regulile de bază din contractul de muncă 
sunt respectate de conducere, acelaşi lucru li se cere şi angajaţilor. 

Cu toată rigiditatea aparentă a relației astfel stabilite, ea se menține în mod armonios, 
ca urmare a unor anumite particularități. În primul rând, o asemenea comunicare are 
succes atunci când este fundamentată prin raporturi de corectitudine reciprocă. În al 
doilea rând, în acest caz anume, multi dintre angajați sunt muncitori disponibilizati de 
la CFR şi care au astfel de lucru în continuare şi mai ales, în acelaşi domeniu. 

Politica de recrutare la această firmă are drept criteriu principal angajarea pe bază de 
recomandări de la personalul propriu, ceea ce determină un anumit grad de coeziune 
internă. Afacerea este un succes: de la o echipă de 15 persoane şi o investiţie inițială de 
cca. 7000 de dolari, azi sunt de zece ori mai mulți angajaţi şi o dotare tehnică de peste 
un miliard de lei. 

În ceea ce priveşte motivarea pozitivă, aceasta se bazează pe amplificarea satisfactiei 
salariaților în urma muncii depuse, ca urmare a realizării sarcinilor atribuite. Diferitele 
tehnici de motivare de acest tip sunt cunoscute generic sub denumirea de „team 
building“ (în engleză, „construcţia echipei”). 

Tehnicile de „team building” presupun o bună cunoaştere a specificului fiecărei fir- 
me, dar şi creativitate. Ele se pot grupa astfel: 

Categorie Tehnică 


Manifestări şi evenimente interne Mese periodice / festive pentru personal 

Excursii cu firma 

Petreceri interne 

Conferinţe şi traininguri de pregătire pentru angajaţi, 
în diverse locaţii 

Diverse bonusuri (telefon, maşină etc.) 


Evenimente externe pentru personal | Trimiterea angajaților la conferințe externe 

Plata sau organizarea vacanței pentru salariaţii proprii 
Organizarea sau afilierea la cluburi, asociații etc., la 
care personalul să aibă acces privilegiat 


Diversele modalități de susținere a motivării pozitive demonstrează, prin ele însele, 
necesitatea implicării conducerii în gestionarea comunicării interne, indiferent dacă 
aceasta este periodică sau ocazională, strategică sau tactică. 

Astfel, comunicarea internă poate face să fie acceptate (de către personal) mai uşor 
deciziile, alegerile, orientările stabilite de management. În plus, poate fi folosită pentru 
a determina înţelegerea de către salariaţi a diverselor hotărâri. Un alt efect care poate fi 
obținut se referă la crearea unui climat favorabil conducerii, prin valori comune, sensi- 
bilizare şi antrenare. 

Există situaţii în care firma, mai ales din domenii foarte precise, decide să realizeze 
campanii de tip „public larg”, mai putin costisitoare (de exemplu, prin afişaj pe mijloa- 
cele de transport în comun din zonele de producție). Acestea sunt aparent lipsite de 
sens, deoarece publicurile-tinta sunt mai degrabă restrânse şi clienții pot fi atraşi prin 
modalități mai precise, gen reviste specializate. Dar, de fapt, aceste campanii externe sunt 
destinate publicului intern, întăririi sentimentului că salariaţii lucrează pentru o firmă 
valoroasă, susținând şi notorietatea generală a companiei. 

Principalele obiective pe care le urmăreşte comunicarea internă sunt: 


Obiectiv general Obiectiv specific 
„Vinderea” strategiei firmei | Perceperea strategiei 
echipei proprii Acceptarea strategiei şi conştientizarea beneficiilor acesteia 
Fidelizarea personalului fata de obiectivele de atins 
Asigurarea coeziunii Întărirea sentimentului de apartenenţă şi transformarea lui 


în mândrie 

Facilitarea circulării informaţiilor 

Dezvoltarea culturii companiei | Crearea unei culturi interne care să cuprindă valorile 
împărtăşite de toți angajații 

La limită, impunerea voluntară a culturii firmei 
Sensibilizare şi motivare Asigurarea unui minim nivel de cunoaştere sau de 
resimtire a unor subiecte de către o parte sau de către 
ansamblul personalului 

Crearea de niveluri de conştientizare internă suficiente 
pentru realizarea de schimbări sau susținerea deciziilor 
Actionarea asupra moralului şi curajului angajaţilor pentru 
atingerea unor obiective legate de performanţa firmei 
Posibilitate de exprimare a | Exprimarea frustrărilor şi a dificultăților în mod direct, 
echipei pentru evitarea propagării de zvonuri false 

Obiectiv general Obiectiv specific 
Gestionarea comunicării pentru | Evoluţii fireşti ale meseriilor (diversificări, reorientări) 
susținerea schimbărilor Fuziuni, achiziții 
Mutare de sediu 


Comunicarea internă se prezintă sub trei forme: descendentă, ascendentă şi laterală. 
Cea mai des întâlnită este comunicarea descendentă de tip ierarhic. Este folosită pentru 
informare, conducere, antrenare şi motivare. Comunicarea ascendentă sau „de jos în 
sus” se transformă în flux anarhic şi creează tensiuni atunci când este scăpată de sub 
control. În cazul în care este bine delimitată de către conducere, comunicarea ascenden- 
tă reprezintă totalitatea demersurilor care permit cunoaşterea opiniilor, ideilor sau 
frustrărilor angajaţilor. Într-o asemenea situație, ea se transformă în posibilități reale de 
ameliorare a coeziunii şi a competențelor întreprinderii. Comunicarea laterală apare în 
afara ierarhiei şi indiferent că este spontană sau organizată, ea permite crearea de 
legături reale între angajaţi care determină spiritul informal al firmei. 

Ideal este să se reuşească transformarea comunicării descendente în comunicare laterală 
prin întâlniri, week-end-uri comune, meciuri amicale etc. 

Există mai multe tipuri de instrumente care pot fi folosite pentru realizarea comunică- 
rii interne eficiente. Ele diferă după necesități, dimensiunile firmei şi disponibilitati de 
buget. 


Principalele modalități de concretizare a comunicării interne într-o IMM” sunt: 


Tip de comunicare internă Instrumente 
Comunicare descendentă Note (de serviciu) 
Afişe / anunţuri interne 
Reuniuni şi şedinţe 
Diverse materiale informative 
Materiale de întâmpinare a noilor angajați (fie o mică urare 
la avizier, fie un bilet personalizat etc.) 
Intranet (unde este posibil) 
Comunicare internă Cutii de idei 
Afişe interne 
Scrisori deschise 
Intranet (unde este posibil) 
Zvonuri 
Comunicare laterală Reuniuni 
Mese amicale 
Week-end-uri de destindere 
Diverse modalități de petrecere împreună a timpului liber 
„Pauza de cafea” 
Afişe interne 


Comunicarea internă se poate confrunta cu anumite limite inerente, cum ar fi pericolul 
alunecării către limbajul de lemn, mai ales în cazul raporturilor ierarhice. Folosirea şi 
direcționarea zvonurilor poate avea efecte nedorite. De asemenea, comunicarea internă 
care nu este bine gestionată poate fi uşor afectată de încercări manipulatorii. 


% Intreprindere mică şi mijlocie 

Chiar dacă este asociată de obicei cu motivarea personalului, comunicarea internă nu 
trebuie în nici un caz confundată cu aceasta, pentru că răspunde şi unor necesități 
externe ale firmei . Astfel, acest tip de comunicare serveşte îmbunătăţirii relațiilor dintre 
interiorul şi exteriorul companiei şi realizării diverselor obiective externe ale firmei. 

Comunicarea internă are drept scop final armonizarea între interesele individuale de 
creştere şi dezvoltare personală a salariaților şi obiectivele strategice şi tactice ale firmei. 
Punerea în practică a unei strategii de comunicare internă se bazează pe cinci noțiuni 
fundamentale: 

e definirea obiectivelor, în concordanţă cu strategia globală a firmei; 

e participarea întregului personal la realizarea şi difuzarea cu succes a mesajelor; 

e ascultarea permanentă a „zgomotului” firmei şi evaluarea a ceea ce se comunică în 

diverse feluri în interior; 

e adaptarea mesajelor la obiectivele strategice care trebuie realizate; 

e implicarea constantă a conducerii în demersurile de comunicare. 

În final, gradul de reuşită al comunicării interne depinde de corecta dozare a măsuri- 
lor formale şi informale, de corelarea a ceea ce se comunică în interior cu strategia 
generală de imagine a firmei. 


III.2 Relaţii publice mai ample 


O afacere care creşte şi are succes înseamnă o notorietate deja obținută şi care trebuie 
consolidată, respectiv dezvoltată. De asemenea, ar fi ideal ca marca care susține identi- 
tatea companiei şi a produselor/serviciilor oferite de către aceasta, să existe deja; în 
acest moment, ar urma să fie întărită prin diverse acte comunicationale. Practica intre- 
prinderilor mici şi mijlocii din România arată însă că întreprinzătorii sunt interesați de 
susținerea imaginii acesteia abia după ce au demarat afacerea. 

Activitatea de relații publice trebuie să ia, în asemenea momente, alte dimensiuni şi să 
fie mai bine adaptată strategic şi tactic obiectivelor generale ale firmei. Întreprinzătorul 
poate fi propriul comunicator iar pentru aceasta, are nevoie să cunoască câteva reguli. 

Fără îndoială, atunci când afacerea se dezvoltă, mai ales când aparține unor sectoare 
vizibile publicului larg, managerul devine el însuşi un factor important de susținere a 
identității firmei. Relaţiile cu partenerii sunt mult influențate de imaginea conducăto- 
rului, de felul în care el intervine în realizarea comunicării de ansamblu a organizației. 
Implicarea managerului în comunicare este absolut necesară deoarece este unicul purtă- 
tor de cuvânt „generalist” al întreprinderii. El se poate adresa la fel de bine salariaţilor, 
presei locale sau mediilor financiare. Dar este foarte important ca intervențiile manage- 
rului să fie strict reglate. Ar fi de dorit ca directorii de firme să ştie să răspundă pe scurt 
unui ziarist, să poată conduce o reuniune publică sau să cunoască câteva trucuri in fata 
camerelor de luat vederi; în caz contrar, vor încredința această sarcină unui colaborator 
special angajat sau care are printre atribuţii şi sarcina de a vorbi în numele companiei. 

La o dimensiune mai mare a necesității de comunicare, definirea obiectivelor speci- 
fice reprezintă o condiţie indispensabilă pentru măsurarea eficienței viitoarei campanii 
de relații publice. Fixarea a ceea ce este de urmărit pe plan comunicational trebuie să 
țină cont de o mulțime de factori: celelalte elemente ale mixului de marketing, 
constrâgerile financiare, acțiunile concurenţei, trăsăturile pieţei etc. 

Unul din „trucurile” care poate fi folosit cu succes in gestionarea comunicării 
unei firme este construirea unei relații personale cu clienții. Unele companii şi-au câştigat 
reputația de prieten al consumatorului şi au reuşit să creeze un climat de acceptare a 
produselor, reclamelor şi acțiunilor lor de promovare a vânzărilor. Sunt companiile care 
au înţeles că este mult mai ieftin să-ți păstrezi un client decât să câştigi unul nou şi că 
tehnicile care susțin asemenea acțiuni sunt simple şi relativ ieftine: 

e linii telefonice pentru clienți (varianta cu cel mai mare impact o reprezintă liniile 

verzi, prin care nu îl costă nimic pe cel care apelează); 

e scrisori personalizate pentru clienţii care fac achiziții importante, peste un anumit 

prag minim predeterminat; 

e cadouri simbolice tip bonus etc. 

Din prisma relațiilor publice, imaginea este obiect de patrimoniu. Ea trebuie gestio- 
nată ţinându-se seama de faptul că o imagine bună asigură succesul activităţii, în timp 
ce una negativă poate duce la consecinţe care să afecteze grav compania. 

Pentru o firmă care începe să se ocupe în mod tot mai planificat de gestionarea 
comunicării sale, este foarte important să ştie care sunt cele mai avantajoase activități 
din punctul de vedere al raportului costuri-rezultate. Atunci când nu îşi permite finan- 
ciar să angajeze pe cineva care să se ocupe în mod special de tot ceea ce tine de ima- 
ginea firmei, întreprinzătorul poate fi chiar el propriul agent de relații publice. În afara 
aspectelor legate de definirea clară a obiectivelor şi a publicurilor-tinta, acesta trebuie să 
ştie să aleagă mesajele cele mai potrivite şi canalele de comunicare cele mai adecvate. 

O afacere în dezvoltare implică tot mai multe relații cu exteriorul şi de natură mult 
mai complexă. Încep să devină necesare comunicarea cu comunitatea, cu investitorii şi, 
dacă este cazul, cu mediul financiar etc. 


III.3 Relaţiile cu presa locală 


Dat fiind vizibilitatea crescută a companiei, este momentul ca întreprinzătorul să 
acorde o tot mai mare atenţie relațiilor pe care le are cu presa locală. O atitudine favora- 
bilă din partea presei duce la o bună reflectare a imaginii firmei, la relatări favorabile 
referitor la activităţile acesteia etc. Contactul cu jurnaliştii locali are meritul de a pune 
bazele unei colaborări care să menţină legătura cu publicul larg al consumatorilor. 

Materialele trimise mass-mediei trebuie să aibă anumite calități spre a le capta 
interesul: 

e să fie actuale, deoarece informaţia perimată nu va fi niciodată preluată de către 

ziarişti; 

e să evite relatări senzaţionale; 

e să conţină relatări de interes pentru publicurile vizate. 


Întreprinderea poate transmite informaţiile dorite către presă şi, implicit, către publicul 
țintă sub mai multe forme: ştirea, comunicatul, conferința, briefingul sau dosarul de pre- 
să. O IMM va utiliza cu precădere ştirea şi comunicatul de presă iar în cazuri excepționale 
(o invenție, un eveniment foarte important şi cu impact la nivelul comunității etc.), se pot 
organiza conferințe de presă. 

Ştirea de presă reprezintă relatarea sau descrierea în manieră jurnalistică a unui eveni- 
ment. Ea este destinată exclusiv publicării şi, drept urmare, este preluată şi difuzată ca 

atare de către mass-media. De aceea, trebuie acordată o atenție specială modalității de 
redactare. 

Ştirea de presă se construieşte după modelul „piramidei inversate”, ceea ce presupune 
ca informațiile cele mai importante să fie amplasate în primele paragrafe. La redactarea 
ştirii de presă trebuie respectate următoarele reguli: 

e structură tip introducere-cuprins-încheiere; 

e un antet cu toate coordonatele firmei (nume, adresă, telefon, fax, e-mail, web); 

e introducerea de maxim 30 de cuvinte (un paragraf) care să răspundă la 

următoarele întrebări: cine, ce, unde, când; 

e cuprins din mai multe paragrafe de câte 30 de cuvinte, cu detalii despre ceea ce se 

relatează şi care răspund la întrebările ce, de ce; 

e încuprins nu se repetă informațiile din introducere; 

e menționarea obligatorie a persoanei de contact, a coordonatelor acesteia şi a datei. 


Comunicatul de presă, spre deosebire de ştirea de presă, este destinat informării presei 
şi nu publicării ca atare. Prin comunicat se informează mass-media despre acțiuni pre- 
zente sau viitoare ori se oferă informaţii suplimentare despre acțiuni trecute. La redac- 
tarea comunicatelor se foloseşte tot tehnica “piramidei răsturnate” şi se răspunde la 
aceleaşi întrebări: cine, ce, unde, când, cum, de ce. Dat fiind faptul că reprezintă surse 
oficiale de informare pentru presă, comunicatele nu trebuie folosite în exces. 

Atât ştirea, cât şi comunicatul de presă trebuie să fie de maxim o pagină A4. O atenţie 
aparte trebuie acordată titlului comunicatului de presă. Se recomandă ca acesta să fie 
simplu, scurt, concis şi atrăgător pentru jurnalist. 

Comunicatele de presă pot fi de informare (atunci când se transmit invitaţii sau di- 
verse alte informații) sau persuasive (atunci când se transmite o luare de poziție a com- 
paniei). 

Cea mai frecventă modalitate de transmitere a comunicatelor şi a ştirilor de presă 
este prin fax. 


În ceea ce priveşte conferințele de presă, trebuie ținut cont de necesitatea stabilirii aces- 
tora în tronsonul orar 10-14, pentru a lăsa suficient timp ziariştilor ca să redacteze apoi 
materialele de publicat despre eveniment. Organizarea unei conferințe de presă necesită 
să se țină cont de următoarele aspecte: 

e alegerea unei săli încăpătoare dotată cu mese şi scaune pentru ziarişti, surse de 

energie şi sistem de amplificare, masă şi scaune pentru cei care susțin conferința; 

e pregătirea unui scurt material introductiv pentru a-i familiariza pe jurnalişti cu 

subiectul propus; 

e stabilirea participanților la conferinţă; 

e alcătuirea unei liste cu întrebări şi răspunsuri posibile; 

e pregătirea dosarelor de presă pentru ziarişti; 

e amenajarea unui mic bufet; 

e anunţarea presei din timp (2-3 zile înainte), precizându-se locul şi ora desfăşurării, 

participanţii precum şi subiectul abordat; 

e asigurarea de locuri de parcare pentru ziarişti. 

Etapele unei conferințe de presă sunt: 

1. primirea şi salutarea ziariştilor; 

anuntarea temei si a duratei; 
prezentarea invitatilor; 

inceperea conferintei propriu-zise; 
întrebările ziariştilor şi răspunsurile; 
anunțarea apropierii de final; 
mulțumiri ziariştilor pentru participare. 


Ot Ie re 


Briefingul de presă este asemănător conferinței de presă numai că supune atenţiei mass 
media un singur subiect mai restrâns şi mai putin complex decât în cazul conferinței de 
presă. Briefingul este susținut de către o singură persoană, de obicei un specialist în 
domeniul abordat şi nu trebuie să dureze mai mult de 20 de minute. 


Dosarul de presă este alcătuit din materiale informative destinate presei, mult mai 
detaliate decât într-un comunicat de presă şi este folosit cu diverse ocazii cum ar fi 
conferințele de presă, lansările, călătoriile de presă etc. 

Un dosar de presă trebuie să conţină: 

e coperta (pe care apare sigla şi antetul organizaţiei, data emiterii şi tema dosarului); 

e sumarul materialelor din dosar (întotdeauna la începutul dosarului).; 

e un text sub forma unui comunicat care să sintetizeze tema respectivă; 

e alte documente suplimentare (2-3 pagini cu diverse materiale ajutătoare); 

Bunele relații cu jurnaliştii locali se menţin prin tehnici asemănătoare celor folosite în 
comunicarea internă, cum ar fi trimiterea de mărțişoare ziaristelor cu ocazia zilei de 1 
martie etc. Însă trebuie ținut cont ca aceste relaţii să fie bine delimitate, astfel încât să nu 
dea naştere la interpretări nefavorabile. 


III.4 Evenimentele 


Folosirea de relații publice mai ample implică organizarea de diverse evenimente 
care generează imagine pozitivă. Acestea diferă în funcție de obiective, de publicurile 
vizate, de specificul activităţii firmei şi de bugetul alocat. Principalele tipuri de eveni- 
mente se clasifică astfel: 

e evenimente de lansare (a firmei, a unei noi game de produse / servicii); 

e evenimente de menţinere / întreţinere a relației cu publicurile vizate (periodice 

sau ocazionale); 

e evenimente festive, pentru ocazii speciale (de la aniversarea managerului la ziua 

națională). 

Indiferent de natura evenimentului, organizarea sa implică strategii de comunicare 
atât internă, cât şi externă. Printre diferitele evenimente posibile se încadrează, de regu- 
lă, şi cele destinate motivării personalului. Lor li se adaugă evenimente externe, de 
multe ori mai eficiente decât publicitatea clasică. 

De exemplu, să luăm un magazin de cosmetice şi de parfumuri dintr-un oraş de pro- 
vincie care încearcă să se pozitioneze pe segmentul de clienţi cu venituri ridicate. În 
scopul fidelizării acestuia, este recomandabil să se privilegieze activitățile de relații pu- 
blice strict orientate. Dacă s-ar dori mai degrabă utilizarea publicităţii, posibilitățile de 
alegere ar fi foarte reduse. Presa locală, atât scrisă, cât şi audiovizuală, este aproape 
întotdeauna generalistă şi nu se constituie într-un bun canal pentru mesaje elitiste (din 

punct de vedere finaciar şi socio-profesional). În asemenea condiţii, soluţiile aparent 
mai putin convenționale vor fi mai eficiente. Magazinul poate opta pentru cluburi ale 
clienţilor, seri dedicate parfumurilor, petreceri periodice etc. 

De altfel, evitarea anunţurilor prin media clasice se recomandă pentru toate lansările 
de produse/servicii care se doresc a fi mai speciale. Cea mai bună strategie pentru 
acestea constă în organizarea de evenimente care să ducă la crearea de zvonuri (ceea ce 
se defineşte în vocabularul de specialitate prin termenul de „buzz”). Acest lucru se 
realizează eficient prin oferirea produsului unor lideri de opinie sau prin rezervarea lui 
doar unor anumite locaţii de distribuţie. Evenimentul initial de lansare va juca un rol 
foarte important pentru credibilitatea poziționării. 

Este foarte important ca un eveniment să nu se organizeze numai pentru a fi în pas cu 
ceilalți. El trebuie bine gândit şi integrat în strategia de ansamblu, orientat către atingerea 
obiectivelor specifice. Nu se recomandă aceleaşi tipuri de evenimente pentru publicuri 
diferite. Petrecerile şi concertele în aer liber sunt potrivite pentru firmele producătoare de 
bere, caravanele se recomandă fabricantilor de produse de larg consum (detergent, pastă 
de dinţi etc.), show-room-urile2+ se organizează pentru produsele de valoare şi grad 
tehnologic ridicate (automobile, echipamente industriale, instalații etc.). 

Organizarea unui eveniment presupune nu numai planificare, ci şi foarte multă ins- 
piratie. Există tipuri de evenimente mai potrivite pentru anumite publicuri, dar modali- 
tatile efective de punere în practică diferă de la o situație la alta. O firmă cu posibilități 
bugetare mai mari poate organiza petreceri la restaurante de lux, în timp ce o firmă care 
încearcă să cheltuiască mai putin, poate opta pentru seri tematice (de tipul seară româ- 
nească la un local cu specific țărănesc). În funcție de orientarea către publicul ţintă, re- 
zultatele pot fi la fel de bune în ambele cazuri. 

Practica de la noi arată o tendinţă de creştere a importanţei barterelor? în activitatea 
de organizare de evenimente. Aceste schimburi îmbracă forme diferite. De exemplu, o 
firmă poate presta anumite servicii, care fac obiectul activității sale, unui restaurant 
(training, contabilitate, reduceri la achiziţii etc.), în schimbul rezervării localului pentru 
anumite seri. 

Este necesar să se acorde o atenţie specială comunicării de proximitate: săptămâni temati- 
ce, sesiuni de informare a clienților, ziua porţilor deschise, participări la acțiuni locale de 
interes pentru comunitate. Acestea din urmă sunt recomandabile în cazul în care între- 
prinderea are nevoie de o imagine socială (produce sau distribuie bunuri farmaceutice, 
cosmetice etc.) şi îmbracă diverse forme: sponsorizări, asocieri sau parteneriate etc. 

În anumite domenii precum industria de software sau a modei, există o tendinţă pro- 
nuntata de organizare de evenimente în locaţii aparte (muzee, crame, expoziții de artă 
etc.). Este vorba despre reuniuni formale sau informale care se desfăşoară în alte locuri 
decât cele utilizate de obicei. Este foarte important ca un asemenea loc să fie adaptat 
specificului evenimentului. Nu se va alege aceeaşi locaţie pentru o reuniune cu bancheri 
şi oficiali din administrația publică ca pentru o prezentare de produs în fața propriului 
personal. De aceea, este recomandat: 

e să se definească data, durata şi numărul participanţilor; 


A 


2 Show-room este denumirea dată magazinelor specifice de prezentare („cameră de spectacol” în limba 
engleză). 
25 Barterul este schimbul reciproc de bunuri / servicii între companii, care nu implică şi transferul bănesc. 

e să se evalueze contextul psihologic: nu se anunţă un plan de reducere a costurilor 
într-o sală luxoasă; 

e să se viziteze locul înainte de închiriere; 

e să se verifice încadrarea în bugetul stabilit. 

Uneori, cu bugete mai mici, pot fi închiriate locuri insolite. Pe de altă parte, costurile 
tehnice inerente (electricitate, pază) pot fi destul de ridicate. La aceasta se adaugă şi alte 
constrângeri, cum ar fi interzicerea fumatului în galeriile de artă. 

Organizarea evenimentului trebuie să urmeze paşi foarte bine definiti şi, pentru a fi 
eficientă, să fie urmărite cu atenţie diversele elemente implicate. Din punctul de vedere 
al cronologiei, se pot bifa următoarele detalii organizatorice pe lista unui eveniment?*: 


Timp Activitate 
Inaintea - Găsirea surselor de informare disponibile şi analiza inițială; 
evenimentului - Construirea şi actualizarea bazei de date; 


- Analiza celorlalte evenimente organizate înainte sau în acelaşi timp de 
către concurenţă; 

- Stabilirea locației şi a datei exacte a evenimentului; 

- Stabilirea conceptului de promovare, mai ales dacă se optează pentru 
evenimente tematice; 

- Lista invitaţilor (atenţie la detalii de nume si de funcţii); 

- Verificarea bazei de date de furnizori; 


În timpul - Comenzi ferme către furnizori; 

evenimentului - Expedierea invitatiilor; 

- Urmărirea desfăşurării campaniei de promovare a evenimentului; 

- Amenajarea locației de desfăşurare a evenimentului (ar fi ideală 
folosirea sfaturilor specialiştilor în design la decorarea sălii); 

- Instruirea personalului implicat (atenţie la persoanele însărcinate cu 
primirea şi conducerea invitaţilor); 

- Deschiderea oficială a evenimentului; 

- Întreţinerea bunei dispoziţii în timpul evenimentului; 

- Promovarea proiectelor viitoare; 

- Împărțirea materialelor de promovare; 

- Asigurarea pazei; 


După eveniment | -  Emiterea facturilor conform contractelor; 

- Verificarea situaţiei plăţilor de la clienți şi către furnizori; 

- Trimiterea de scrisori de mulțumire partenerilor, oficialităților sau 
clienţilor care au luat parte la eveniment; 

- Redactarea raportului final despre eveniment şi înregistrarea acestuia în 
baza de date (dacă este cazul); 

- Analiza finală a evenimentului. 


III.5 Relaţii publice pe Internet 


Folosirea Internetului reprezintă o oportunitate nouă pentru activitățile comunicatio- 
nale ale firmelor, cu atât mai mult ale IMM-urilor, datorită unor avantaje speciale, cum 


2% Adaptat după Mihaela Susnea, Evenimentele speciale sau cursa contra cronometru, markmedia.ro. 

ar fi viteza de transmitere a datelor, tintirea individualizata a publicurilor sau costurile 
reduse. 

NTIC reprezintă prescurtarea de la „noile tehnologii de informaţie şi comunicare”. 
Domeniul nu este luat în discuție numai din prisma influențelor sale asupra comerțului, 
productivităţii, ci şi în ceea ce priveşte utilizarea NTIC ca „noile media”. Noile media 
reprezintă mai mult decât Internet sau versiunea online a ziarelor cotidiene. Ele sunt 
date de toate interconexiunile dintre sistemul mediatic “tradițional” (televiziune, radio, 
presă scrisă) şi tehnologiile digitale (sau NTIC), respectiv de mutatiile pe care aceste 
legături le determină în practică şi teorie. 

Internetul a reprezentat o oportunitate reală de afaceri pentru multi tineri întreprin- 
zători în ultimii ani, inclusiv în România. Dincolo de orice fel de speculație referitor la 
noua economie, cum sunt denumite generic relațiile tranzactionale desfăşurate online, 
Internetul trebuie văzut, înainte de toate, ca fiind un canal de comunicare care oferă 
oportunități sporite de transmitere a mesajului şi de atingere a publicurilor vizate. Exis- 
tă o tendinţă reală de a supraestima impactul pozitiv al Internetului, ca urmare a posibi- 
litatilor de contactare a unui mare număr de oameni, în foarte scurt timp şi in mod di- 
rect. Cu toate acestea, publicul a dezvoltat la rândul său comportamente de protecție 
fata de avalansa de informaţii nesolicitate. 

Relaţiile publice reprezintă un element esențial în valorizarea şi dinamizarea credi- 
bilitatii unei mărci. Una dintre cele mai noi şi eficiente maniere de realizare a lor se des- 
făşoară astăzi prin intermediul Internetului. Majoritatea firmelor optează pentru varian- 
ta realizării unui site al companiei, cu prezentări mai mult sau mai putin sofisticate ale 
ofertei proprii. În funcție de audiența vizată, s-au dezvoltat şi in România campanii de 
publicitate online sau evenimente pe Web. Accesul la Internet nu este încă generalizat, 
dar rata sa de creştere este una exponențială, de unde rezultă potenţialul utilizării sale 
ca şi mediu de comunicare. 

Indiferent ce se alege din modalitățile multiple oferite de către Internet pentru reali- 
zarea comunicării firmei, trebuie ținut cont de faptul că spiritul mărcii respective trebu- 
ie să rămână întotdeauna coerent. Imaginea vehiculată pe Internet trebuie să fie aceeaşi 
ca aceea care apare pe publicaţiile firmei, site-ul să aibă acelaşi logo ca cel de pe semnele 
exterioare tradiționale de comunicare. 

De exemplu, dacă se optează pentru un site prea sofisticat şi în alte culori decât cele 
folosite prin mijloacele tradiționale de către marcă, există riscul ca publicul-tinta să fie 
confuz. Un alt risc care poate apărea constă în a fi depăşit de funcţiile tehnice posibile 
ale site-ului. O IMM care oferă posibilitatea vizitatorilor site-ului să comande produsele 
sale online, dar care nu este capabilă să asigure livrarea acestor produse, are toate şan- 
sele să îşi piardă definitiv clienții. 


Crearea unei pagini web este de dorit pentru o firmă, din motive de fidelizare a clienti- 
lor şi pentru a se putea comunica mai uşor cu consumatorii, astfel încât să se construias- 
că relaţii bidirectionale cu aceştia. 

Ca orice activitate ce tine de imagine, şi construcția paginii web trebuie gândită me- 
todic. Înainte de a începe realizarea site-ului firmei, este bine să se definitiveze 
obiectivele care se doresc a fi atinse prin intermediul paginii web. Acestea pot fi: 

e mai bună vizibilitate a companiei; 

e realizarea unei legături directe cu publicul-tinta; 

e promovarea valorilor firmei. 

Următorii paşi ai proiectării paginii web se vor referi la deciziile care se iau cu privire 
la structura şi conţinutul acesteia. În ceea ce priveşte faza de creaţie, există două 
posibilități: 

a) să se apeleze la o firmă specializată, de design web - eventual, se stabileşte ca 

această firmă să se ocupe de lansarea site-ului pe Internet; 

b) pagina Web să fie realizată de către oameni din interiorul firmei. 

Trebuie reținut faptul că nu este atât nevoie de o pagină web extrem de sofisticată 
tehnic, cât de una care să răspundă adecvat obiectivelor care au stat la baza creării ei. 
Un aspect important este legat de domeniul online, cum se cumpără acesta şi ce mesaj 
transmite numele paginii. Un site cu nume de genul http://www.comunicare.go.com 
anunță de la bun început că este vorba despre o pagină web găzduită gratuit pe 
http:/ /www.go.com. Înregistrarea unui domeniu pe Web nu este scumpă, costurile 
situându-se, de regulă, la cca. 50 de dolari. Este o variantă care este ieftină şi care 
asigură, în acelaşi timp, încrederea clienţilor. 

Pagina Web are nevoie de un conținut interesant şi de o grafică coerentă cu identita- 
tea vizuală a mărcii respective, dar, cel mai mult, are nevoie de vizibilitate. Internetul 
este un excelent mijloc de comunicare atât timp cât este cunoscut. 

Una dintre cele mai uzuale modalități de a obține vizibilitate este înregistrarea 
într-un motor de căutare, datorită traficului pe care acestea le generează. Se estimează 
că aproximativ 80% din public ajunge la site-uri prin intermediul motoarelor de căuta- 
re. Majoritatea oferă posibilitatea înregistrării cu plată, ceea ce duce la o plasare mai 
avantajoasă în listarea căutărilor conform termenilor-cheie utilizați. O asemenea înregi- 
strare poate costa până la 199 de dolari, cum este cazul pentru Yahoo.com. Atunci când 
se optează pentru o înregistrare plătită, se poate alege varianta cumpărării exclusivitatii 
anumitor cuvinte-cheie de căutare. 

Indiferent de maniera aleasă, înregistrarea trebuie făcută conform publicului-tinta. 
Este recomandabilă listarea în motoare specializate dacă site-ul aparține unor firme care 
activează în domenii aparte, de tipul subramurilor industriale. Dacă site-ul se adresează 
unui public regional, precum cel românesc, este mai eficientă înregistrarea în motoarele 
de căutare nationale, precum http:/ /www.kappa.ro, http://www.home.ro etc. 

Alte modalități de promovare a propriului site constau în: 


e schimbul de link-uri; 
e utilizarea de bannere; 
e e-mail-uri nesolicitate (spam-uri). 


Link-ul reprezintă o legătură directă dintr-un site în alt site. Schimbul de link-uri nu 
se poate realiza la întâmplare; este de dorit ca acesta să se desfăşoare între site-uri care 
se adresează unor publicuri-tinta relativ apropiate ca tipologie. 


Bannerele reprezintă varianta online a publicității prin intermediul presei scrise şi au 
forme multiple din punct de vedere grafic. Ele contribuie în mare măsură la conştienti- 
zarea existenței mărcii pe care o promovează. Larg, utilizate pe Internet, au determinat 
şi comportamente de auto-protectie din partea consumatorilor, aşa-numita „banner 


% Iulian Verghes Ruff şi Bogdan Grigore, Relaţiile publice şi publicitatea online, Polirom, Iasi, 2003. 

blindness”, adică tendinţa vizitatorilor site-ului de a ignora bannerele, chiar dacă ele 
conţin informaţiile căutate. 


E-mail-ul reprezintă o modalitate simplă şi ieftină de a se face cunoscut, cu posibilita- 
tea targetării?8 exacte a consumatorilor care prezintă interes pentru firmă. Cu toate aces- 
tea, există tendința oamenilor de a dezvolta comportamente de apărare la spam-uri, să 
filtreze automat mesajele nesolicitate sau să aibă o atitudine de adversitate față de mar- 
ca promovată de spam. 

Principalele activități de relații publice care se realizează pe Internet, în funcție de 
tipologia publicului-tinta sunt: 


Public-tinta Continut online 
Actionarii - rapoarte financiare 
- schimbări la nivel de management 
- activități specifice companiei 
Angajatii - realizări ale angajaților 
- informații asupra companiei 
- materiale de pregătire şi rapoarte de training 


Mass-media - comunicate de presă 

- noutăți 

- date de contact 
Consumatorii sau potenţialii | - evenimente online (de la conferințe de presă la 
cumpărători ai afacerii veritabile show-uri transmise prin Internet) 

- brochurewares”? 

- testimoniale30 
Furnizorii - informaţii despre companie 

- informaţii asupra produselor, mai a ales a celor noi 
Comunitatea - programe sociale derulate de firmă sau la care aceasta 

contribuie 


- oportunităţi de angajare 


Alte forme de realizare a relațiilor publice pe Internet cuprind: 

e sponsorizările de conținut (broşurile electronice, grupurile de discuţii); 

e construirea de comunități virtuale (mai ales pentru fidelizarea consumatorilor); 

e desfăşurarea de evenimente online (este nevoie însă de asigurarea vizibilitatii lor, 
de multe ori prin intermediul unor canale clasice de comunicare); 

e asigurarea de servicii online pentru consumatori (sfaturi, service, comenzi pe 
Internet etc.); 

e e-mail-ul. 


E-mail-ul, ca instrument de relații publice, prezintă câteva avantaje clare pentru orice tip 
de afaceri. E-mail-ul este ieftin, convenabil şi foarte rapid. De exemplu, prin folosirea e- 
mail-ului se economisesc costurile legate de folosirea faxului sau a telefonului, dar în 
anumite situații, nu le poate înlocui. E-mail-ul poate fi scris şi trimis în orice moment, ur- 


28 Targetare = tintirea publicului vizat 

29 Se înțelege prin brochureware reluarea online a unei broşuri de prezentare a firmei sau a produselor ei. 
30 Testimonialele sunt mărturii ale unor consumatori referitor la experiența acestora de utilizare a unor 
produse ale companiei. 

mand a fi citit atunci când doreşte receptorul. Transmisia unui e-mail durează, de regulă, 
doar câteva secunde, indiferent în ce parte a lumii este trimis. Dacă are ataşate documente 
care conţin cantități mari de informație, transmiterea poate dura câteva minute. 

Pentru firmele mici, e-mail-ul este un instrument extrem de eficient de realizare a 
diverselor acte comunicationale. Astfel, e-mail-ul poate fi folosit pentru: 

e informarea consumatorilor referitor la oferte, prețuri sau cu privire la lansări de 

noi produse; 

e trimiterea de scrisori de informare a consumatorilor (newsletter-uri) în mod 

regulat, fără a mai plăti costurile de imprimare şi de expediere poştală; 

e trimiterea de materiale de presă către jurnalişti; 

Gestionarea activităților desfăşurate prin e-mail trebuie făcută cu aceeaşi acuratețe ca şi 
pentru alte activități ale firmei, ca urmare a problemelor care pot apărea. Una dintre pro- 
blemele majore se referă la tonul e-mail-ului, ceea ce determină necesitatea unei instruiri 
despre cum se foloseşte acest instrument. E-mail-ul trebuie tratat cu aceeaşi seriozitate ca 
şi o scrisoare, chiar dacă există tendinţa de a se folosi un limbaj mai boem sau mai glumet. 

Există câteva reguli uzuale în ceea ce priveşte modalitatea de construire a mesajului 
care se transmite prin e-mail. În acest sens, trebuie avute în vedere câteva aspecte: 

e semnarea mesajului, pentru a se asigura transparenţa, respectiv credibilitatea 

sursei; 

e controlarea ortografiei şi a punctuatiei, ca pentru orice scrisoare; 

e nu se recomandă folosirea scrierii cu majuscule în interiorul e-mail-ului, deoarece 

acest fapt înseamnă, în limbaj Web, că se strigă în mod nepoliticos. 

Este destul de puţin probabil ca simpla utilizare a diverselor tehnici de comunicare 
online să ducă, doar prin intermediul lor, la o vizibilitate susținută şi constantă a imagi- 
nii firmei, cu excepția cazurilor în care se activează într-un domeniu de profil. Internetul 
este un vehicul de identitate şi de notorietate foarte eficient atunci când este la rândul 
său promovat de alte media sau prin alte modalități. În plus, el a dat naştere unora din- 
tre cele mai puternice mărci pe plan mondial, cum sunt Yahoo şi Google, ceea ce de- 
monstrează că, deşi nu poate atinge nici pe departe întreaga populație a planetei, are un 
impact deosebit. Este vorba despre un impact care demonstrează că sintagma „revo- 
lutiei informatice” nu este o asertiune lipsită de semnificație. Provocarea rămâne acum 
în a folosi această revoluție pentru a obține profit de imagine (şi nu numai) la nivelul 
micilor firme, chiar dacă nu sunt start-up-uri*! care să activeze în domeniul informatic. 


Surse bibliografice electronice: 


http:/ /www.clubafaceri.ro 

http:/ /www.markmedia.ro 

http:/ /www.pme.com 

http:/ /www.pmekmo.be 

http:/ /www.perfectionare.comunicare.ro 
http:/ /www.toutsurlacom.com 


31 Denumire dată generic firmelor nou înființate. 
% Internetul şi noțiunea de „noua economie” sunt strâns legate de dezvoltarea start-up-urilor (companii 
noi) informatice. 


Capitolul IV. Campania de relaţii publice 


Pentru cei mai multi dintre noi, o campanie de relații publice înseamnă o serie de pli- 
ante, broşuri, întâlniri cu publicul, comunicate şi conferințe de presă şi alte asemenea 
activități. În cea mai sintetică definiție3, campania de relații publice este un efort susti- 
nut al unei organizații pentru a construi relaţii sociale demne de încredere, cu scopul de 
a atinge anumite obiective, determinate în urma unor cercetări, efort bazat pe aplicarea 
unor strategii de comunicare şi evaluarea rezultatelor obținute. 

În cele ce urmează, vom prezenta sintetic cele mai importante elemente ale unei 
campanii de relații publice, aşa cum poate fi ea pusă în practică în cazul firmelor de 
dimensiuni mici şi mijlocii. 


IV.1 Campania de relaţii publice. Un rezumat 


Campaniile de relaţii publice pot fi clasificate după mai multe criterii: astfel, după 
durată pot fi cu bătaie lungă sau cu bătaie scurtă; după conținut - pot viza teme de mare 
amploare sau teme limitate; după publicul lor - pot fi, la un pol, restrânse la publicul 
intern al unei organizații şi, la celălalt pol, extinse la nivelul unor mari categorii de 
publicuri; după obiective - pot fi strategice sau tactice. 


Caracteristici ale campaniilor de relații publice 


O campanie de succes trebuie să însumeze câteva caracteristici: 

e Definirea nevoilor, a obiectivelor şi a publicurilor țintă; acest fapt presupune un 
efort de cercetare atentă a publicului şi a opiniilor acestuia despre firmă; 

e Planificarea sistematică a campaniilor; o planificare bună reprezintă o schemă care 
arată unde vrei să ajungi şi prin ce mijloace poţi realiza respectivele obiective; 
acest fapt permite o analiză a punctelor tari şi slabe şi arată unde trebuie făcute noi 
cercetări, unde trebuie lucrat mai intens; totodată, planificarea facilitează stabilirea 
bugetelor realiste; 

e Monitorizarea şi evaluarea continuă a campaniei; aceste acțiuni permit evidentie- 
rea acțiunilor reuşite şi a activităților care trebuie ameliorate; 

e Selectarea unor media adecvate pentru fiecare categorie de public, precum şi eva- 
luarea resurselor şi eficienței comunicative a fiecărui tip de suport în raport cu 
aşteptările şi obisnuintele de comunicare ale publicurilor ţintă. 


Planul unei campanii de relaţii publice 


Planul trebuie să fie flexibil, astfel încât să poată fi efectuate diferite schimbări, 
impuse de rezultatele evaluărilor permanente ale campaniei. 

Primul pas în realizarea planului de relații publice presupune definirea şi analizarea 
problemelor pentru a stabili prioritățile şi apoi obiectivele activității. Problemele diferă, 
desigur, în funcție de domeniul de activitate al organizaţiei şi de ceea ce doreşte aceasta 

să realizeze. De exemplu, într-o firmă producătoare, ar putea fi privite ca probleme 
următoarele lucruri: 
e Gama de produse este considerată prea scumpă; 
e Modul corect de utilizare pentru un nou produs nu este suficient înțeles; se spune 
despre firmă că oferă servicii de slabă calitate; 
e Firma doreşte să pătrundă într-un domeniu de înaltă tehnologie şi trebuie să-şi 
îmbunătățească imaginea în planul performanţelor ştiinţifice; 
e Firma nu este percepută ca un bun angajator; 
e Firma este percepută ca demodata. 


Toate aceste probleme şi altele sunt semnalate, de regulă, de departamentele de mar- 
keting şi de celelalte departamente (în cazul în care firma este suficient de mare; dacă 
firma este mică şi nu are în componență departamente specializate, chiar şi angajații, 
dacă îi încurajați, vă pot spune unde consideră ei că sunt probleme). Evident, ele trebuie 
abordate corespunzător, pe calea fixării unor obiective. La modul ideal, obiectivele tre- 
buie să fie măsurabile şi realizabile. Cineva care îşi propune obiective nerealizabile eşu- 
ează din start, oricât de mult s-ar strădui. 

Indiferent de ceea ce ne propunem, nu trebuie să încercăm să ne corelăm obiectivele 
cu vânzările organizației. Acest lucru ar putea fi tentant, deoarece oferă o justificare 
pentru însăşi existența campaniei de relații publice, dar o legătură directă cu creşterea 
vânzărilor este foarte dificil de stabilit. 

Pentru ca un obiectiv să fie măsurat cu eficacitate, acesta trebuie definit clar. Nu au 
nici un sens afirmaţiile de tipul „creşterea nivelului de familiarizare al publicului” ori 
„realizarea unei schimbări de atitudine”. Acest lucru nu ar fi suficient. Obiectivele tre- 
buie să cuprindă răspunsuri şi întrebări cum ar fi „care public”, şi „atitudinea față de 
ce?”, ceea ce presupune definirea publicului țintă. Apoi răspunsul la întrebarea „pe cine 
trebuie să influențăm?” ne duce la o altă întrebare: „cum putem face aşa ceva?”. lar 
odată ajunşi aici, planul începe se devină viabil. 

Planul unei campanii de relații publice trebuie să ia în considerare următoarele etape: 

e definirea problemelor; 

e analiza situației, stabilirea obiectivelor; 

e identificarea diferitelor categorii de public; 

e stabilirea strategiilor; 

e stabilirea tacticilor; 

e fixarea calendarului de lucru; 

e stabilirea bugetului; 

e stabilirea procedurilor de evaluare. 


IV.2 Definirea problemelor şi stabilirea obiectivelor 


În cadrul unei firme mici şi mijlocii, identificarea problemelor specifice de relații 
publice este adesea extrem de dificilă; de cele mai multe ori conducătorii unei firme 
sunt preocupați numai de prosperitate şi nu vor să accepte că există probleme de relații 
publice. Prin aceasta nu trebuie să înțelegem că termenul de „problemă” se referă doar 
la aspectele negative care pot fi puse în evidenţă şi care pot deveni obiectul unei campa- 

nii; el se referă şi la anumite oportunități de care organizația poate să profite pentru 
atingerea obiectivelor ei generale. 

lată mai jos exemplificate câteva din problemele sau anumite oportunități care pot 
sta la baza construirii unei campanii de relații publice: 

Probleme: numărul de clienţi este mic, ar putea scădea sau ar putea creşte prea încet; 
numărul angajaților este prea mare sau pretențiile lor sunt prea mari, opinia publică ar 
putea fi potrivnică organizației, produselor sau serviciilor ei; 

Oportunităţi: posibilitatea de a dezvolte firma, conducerea firmei doreşte să facă ceva 
pentru comunitate, firma este mulțumită de colaborarea ei cu diferite categorii de 
publicuri şi doreşte să marcheze festiv aceste bune relații. 

În general, acţiunile de relaţii publice pot viza trei mari tipuri de probleme: 


e preîntâmpinarea şi rezolvarea unor crize; 
e rafinarea metodelor de maximizare a profitului; 
e crearea, schimbarea sau cosmetizarea imaginii unei organizaţii. 


SI 


„Analiză” este de obicei un cuvânt care intimidează, chiar şi pe profesionişti; în fond, 
deschis analizei este cel care are o atitudine favorabilă schimbărilor pe care analiza le-ar 
putea considera utile sau necesare. Analiza nu implică un efort prea mare: trebuie doar să 
vă uitaţi în jurul dumneavoastră, în loc să aşteptaţi ca schimbările să sosească pe neaş- 
teptate. Analiza înseamnă de fapt atenţie la modul în care puteţi îmbunătăți lucrurile. 
Analiza se aplică în orice sector al activității umane. Orientat spre analiză este acela care 
încercă să rezolve problemele, în loc să se plângă de cum stau lucrurile în prezent. 

Pentru a realiza o „analiză”, întâi trebuie să definiti de unde plecati*: 

e aruncând o privire în urmă, veți cunoaşte istoricul instituției şi al structurii căreia 

îi apartineti; 

e aruncând o privire în jur, veți putea stabili circumstanţele în care să actionati; va fi 
necesar să intelegeti relaţiile instituției dumneavoastră cu diferite segmente de pu- 
blic, pentru a putea stabili obiective realiste; 

e aruncând o privire în interior, vă creați posibilitatea să cunoaşteţi caracterul, per- 
sonalitatea şi stilul de funcționare al firmei dumneavoastră. 

Analiza situaţiei se poate materializa într-un dosar de lucru care cuprinde două 

secțiuni: 

e analiza factorilor interni - se trec în revistă acțiunile persoanelor importante din 
organizație, structurile şi procesele relevante pentru problema în cauză, istoricul 
implicării firmei în acea problemă. De asemenea, se poate face un audit al comuni- 
cării (atitudinile şi practicile de comunicare ale organizaţiei) cu scopul de a intele- 
ge mai bine modul în care ea comunică cu publicurile sale. În urma acestei evalu- 
ări se poate afla cum, ce şi cui se transmit mesajele organizației, permițând condu- 
cerii să aibă o imagine precisă asupra a ceea ce se face în mod curent şi oferă o 
bază de date pentru deciziile imediat următoare; 

e analiza factorilor externi se referă îndeosebi la segmentele de public implicate sau 
afectate de acea problemă. 

Analiza detaliată a afactorilor interni şi externi permite efectuarea unor evaluări de 
tip SWOT, a punctelor tari (strenght) şi slabe (week) ale organizaţiei, ale împrejurărilor 
favorabile (opportunities) şi amenințărilor (threats) cu care ea se confruntă. 

Dincolo de aceste metode elaborate, vă stă oricând la dispoziție cercetarea de tip 
informal*. lată două din metodele informale folosite în relațiile publice: 

e contactele personale cu oameni aparținând unor categorii diferite de public. În 
timpul discuţiilor informale puteți sesiza receptivitatea, opiniile, atitudinile, 
valorile interlocutorilor (conferințe şi seminarii profesionale, târguri comerciale), 
sau puteți avea contacte cu diferiți lideri şi experţi, altfel spus cu persoane care 
prin poziție sau profil sunt foarte bine informate (bancheri, oficialități guverna- 
mentale, conducători ai unor grupuri de interese). 

e analiza mesajelor primite prin poştă sau prin telefon. Scrisorile sau apelurile tele- 
fonice de la persoane care pot să facă parte din categorii diferite de public oferă 
adesea un feed-back important asupra unor probleme. 


Stabilirea obiectivelor 


Formularea unui obiectiv trebuie să satisfacă mai multe cerinţe: să indice o acțiune ob- 
servabilă prin care să poată fi exteriorizat un comportament (atitudine); să descrie 
comportamentul (atitudinea) dorit a se forma prin activitatea de relații publice; să pre- 
cizeze condiţiile care ar putea face măsurabil comportamentul (atitudinea), fiind astfel 
probate criteriile de evaluare a performanţelor prin care subiectul atestă comportamen- 
tul /atitudinea/ opinia dorite; (ex. - „membrii instituției să fie în măsură să descrie pro- 
gramul/ obiectivele imediate ale firmei, fără mijloace ajutătoare, cu o exactitate de 80%”). 

Obiectivele se vor fixa în scris, determinându-se atât obiectivele generale, cât şi cele 
specifice. În formularea lor se va realiza permanent corelarea cu resursele materiale şi de 
timp disponibile. De asemenea, obiectivele trebuie raportate la problema în cauză. Cos- 
turile investite într-o campanie de popularizare a unui produs sau serviciu nu trebuie să 
depăşească valoarea încasărilor obținute prin comercializarea produsului respectiv. 


IV.3 Identificarea publicurilor şi stabilirea strategiilor 


După ce a fost stabilit obiectivul campaniei, următorul pas constă în definirea catego- 
riilor de public cărora le sunt destinate mesajele campaniei. Pentru aceasta este necesar să 
ne întrebăm pe cine trebuie să informeze sau să influențeze campania planificată. Pentru 
a fixa categoriile de public trebuie să segmentăm publicurile în unități mai mici. Cercetă- 
rile făcute în etapa de analizare a situației permit identificarea unor grupuri de oameni 
care au în comun ceva caracteristic, ceva relevant pentru obiectivele campaniei: opinii şi 
atitudini asemănătoare cu sau diferite de cele ale firmei. Stabilirea acestor segmente de 
public considerate ca importante duce la concluzia că lor trebuie să li se acorde o atenție 
specială, ceea ce înseamnă mai multe mesaje, mai mult timp, mai mulți bani. 


36 Cercetarea informală se caracterizează prin faptul că nu respectă norme ştiinţifice stricte şi se 
desfăşoară fără reguli prestabilite. 

Stabilirea strategiilor *: 


Alegerea unei strategii este determinată de resursele organizației, de gradul de acce- 
sibilitate al publicului, de scopurile campaniei, de circumstanţele concrete şi de calitățile 


profe 


sionale. 


Strategia aleasă trebuie să întrunească următoarele calități: 


să atingă publicurile alese ca țintă ale respectivei campanii; 

fiecare element al strategiei să poată fi corelat cu segmentele diferite ale categorii- 
lor de public determinate; 

strategia globală şi elementele constitutive trebuie să răspundă cel mai bine 
obiectivului fixat pentru campania respectivă; 

strategia trebuie să fie în concordanţă cu resursele de timp, umane şi financiare ale 
firmei; 

strategia trebuie să fie compatibilă cu stilul de conducere şi valorile managerilor 
firmei. 


lată exemple de strategii: 


1. 


e 
2. 
e 


Inactivitatea strategică: în anumite condiţii (confruntarea cu o firmă care are o 

proastă reputație) cea mai bună strategie este să o ignori şi să nu întreprinzi nimic 
Activităţi de diseminare a informației: aceste strategii au ca finalitate distribuirea de 
mesaje care prezintă firma din punctul ei de vedere; în aceste cazuri diseminarea 
informației poate lua mai multe forme; 

Programul de informare publică: informaţia prezintă punctul de vedere al or- 
ganizatiei care sponsorizează programul, susținerea oficialităților, declarații etc.; 
Conferințe de presă: acestea oferă tuturor instituțiilor mass-media, simultan, 
informații semnificative despre organizație; 

Lobby-ul: acesta oferă legiuitorilor informații fiabile despre organizaţie şi 
transmite organizației feed-back-ul forului legislativ; 

Apariții publice ale unor personalități, turnee ale purtătorului de cuvânt: acestea aduc 
în prim-plan nume de rezonanță socială care pot promova organizația şi pot 
distribui informații despre aceasta; 

Biroul de presă; 

Corectarea informațiilor eronate sau răuvoitoare; 

Expunerea de suporturi informative cu ocazia unor reuniuni publice. 

Organizarea de evenimente: aceste strategii vizează transmiterea de informații prin: 
Evenimente neplanificate, mai exact reacția la un eveniment relativ neaşteptat: 
descoperiri, acte de eroism, numiri de noi lideri, fuziuni etc 
Ceremonii: ocazii festive care marchează anumite evenimente: aniversări, come- 
morări, momente de pensionare, inaugurări 
Evenimente puse în scenă pentru mediatizare, adică activități organizate pentru a 
atrage atenţia presei şi pentru a genera vizibilitate publică: (lansări de acțiuni, 
acte de caritate, gesturi simbolice) 

e Concursuri, competiții (inclusiv momentele festive ale decernării unor premii de 

excelenţă). 

3. Activități promoționale: acestea au ca scop impunerea imaginii organizației prin: 

e acțiuni de marketing, care încearcă să focalizeze atenția asupra eforturilor de 
satisfacere a consumatorilor: târguri, expoziții, demonstrații şi testări de produse, 
lansări de noi produse, etc 

e dramatizări: acestea vor să arate cum funcționează un produs sau un serviciu prin 
prezentarea dramatizată a acestuia 

e strângere de fonduri: eforturi destinate să colecteze bani pentru diverse categorii 
de public ori diverse organizaţii sau pentru a completa bugetul unei campanii 

e descoperiri ştiinţifice: oferirea de informații privind o temă controversată sau 
lansarea rezultatelor unor cercetări 

e acțiuni civice 

4. activități organizaționale: acestea urmăresc promovarea organizației în mediul ei 

specific prin: 

e poziționarea unei organizații: definirea celor care o sprijină şi crearea unui grup 
pentru eforturi de cooperare; 

e constituirea coalițiilor: realizarea de alianţe cu grupuri şi organizaţii care au 
aceleaşi obiective şi împărtăşesc aceleaşi valori 

e conferințe, convenții, seminare: acestea permit diseminarea informațiilor, schimbul 
de idei şi creşterea prestigiului organizației 

e lobby-ul indirect: acesta se realizează prin mobilizarea alegătorilor în jurul unei 
anumite probleme, pentru a exercita presiuni asupra legislativului 

e negocieri: intervenţia, ca autoritate dezinteresată, pentru a rezolva conflictele 
dintre grupuri. 

Stabilirea tacticilor. Acest pas nu este o etapă izolată, ci tacticile sunt construite în acelaşi 
timp cu fixarea strategiei. Pentru specialiştii în relații publice tactica este acea acțiune de 
relații publice proiectată să aibă un efect specific asupra relației dintre o organizație şi o anumită 
categorie de public. Pentru fiecare tactică trebuie să fie date următoarele informații: 

e descriere pe scurt; 

e termenul limită de executare a acțiunii; 

e bugetul estimat; 

e cerințe speciale (utilizarea unor echipamente aparte, închirierea unor spații 

suplimentare, invitarea unor personalități de vârf); 

e numele persoanei care răspunde de respectiva acțiune. 

Deşi nu există rețete universale în ceea ce priveşte tacticile de relații publice, în 
lucrările de specialitate sunt recomandate anumite tipuri de acțiuni care şi-au dovedit, 
în timp, eficiența. Acestea sunt clasificate în funcție de publicurile standard vizate de 
campaniile de relații publice. 

e Angajaţii: comunicarea interpersonală, newsletter-ul, revista de întreprindere, 

filme, rapoarte de activitate, cuvântări, Intranet, evenimente speciale; 

e Investitorii: newsletter-ul, broşuri, scrisori, rapoarte de activitate, adunarea 

generală anuală, vizite în organizație, site Internet, comunicate de presă; 

e Clienţii: comunicate legate de produsele sau serviciile organizației, evenimente 

speciale, dosare de presă, vizite în organizaţie, răspunsuri la scrisorile clienţilor; 

e Comunitatea: donațiile, sponsorizările, cuvântările, acţiunile voluntare, site-uri In- 
ternet, vizite în organizație, zilele “uşilor deschise”, comunicarea interpersonală; 

e Organisme guvernamentale: lobby, comitete de sprijinire a candidaților în campa- 
niile electorale, donaţii pentru partide şi candidați, rapoarte de activitate; 

e Mass-media: comunicate de presă, conferințe de presă, dosare de presă, vizite de 
presă, comentarii pentru paginile de opinii, interviuri, documentare (în special 
pentru presa specializată). 


IV.4 Fixarea calendarului şi stabilirea bugetului 


Un element important este fixarea momentelor de începere şi încheiere a campaniei, 
precum şi a datelor la care va avea loc fiecare acțiune. 

Intervalul de timp ocupat de o campanie depinde de obiectivele şi de natura acesteia. 
Unele campanii precum cele care îşi propun să informeze publicul despre lansarea unui 
nou produs, trebuie să fie rapide şi energice; altele (precum cele care au ca obiectiv să 
schimbe o percepție negativă sau să convingă publicul să accepte valori noi) se vor 
derula pe perioade lungi de timp, întinderea acestora justificându-se prin faptul că 
schimbarea atitudinilor este dificilă, ceea ce implică stabilirea unor obiective care nu se 
pot atinge decât în unul, doi sau trei ani. 

Calendarul are rolul de a indica data, ziua, ora la care va avea loc acțiunea respectivă 
şi de a arăta timpul necesar pentru pregătirea şi desfăşurarea acesteia. În stabilirea 
intervalului de timp necesar pregătirii unui element strategic al campaniei, trebuie să se 
tind seama de toate activităţile care concură la realizarea evenimentului sau mesajului 
în cauză. 


Stabilirea bugetului 


Încă din etapa fixării obiectivelor campaniei este de dorit să se contureze şi un buget 
preliminar. Calculul efectiv al bugetului se poate face după ce au fost stabilite strategii- 
le, tacticile şi calendarul campaniei; în felul acesta vor putea fi evaluate cheltuielile pen- 
tru fiecare acțiune în parte, în raport cu totalul acțiunilor planificate şi timpul alocat 
pentru fiecare din acestea. La acestea se adaugă un procent suplimentar pentru cheltu- 
ieli neprevăzute şi un altul pentru a se face fata ratei inflației (în special pentru campa- 
niile de lungă durată). 

Succesul în executarea unei campanii bine planificate depinde de şase factori 
esentiali®®: 

a) Delegarea responsabilitatilor - răspunderea pentru executarea fiecărei activități 
trebuie sa fie atribuita in mod precis unui membru al echipei, iar aceasta delegare 
trebuie sa figureze in planul scris; 

b) Fixarea termenelor limita de îndeplinire a fiecărei acțiuni; 

c) Controlul calității - coordonatorul campaniei trebuie să verifice fiecare document, 
modul de îndeplinire al sarcinilor, starea echipamentelor, calitatea produselor de 
comunicare; 

d) Comunicarea in interiorul echipei - coordonatorul trebuie să asigure circulația 
informației prin întâlniri de lucru şi schimburi de idei între membrii echipei; 

e) Comunicarea cu beneficiarul campaniei (conducerea firmei); 

f) Evaluarea permanentă - pe măsură ce acţiunile preconizate sunt realizate, ele 
trebuie supuse evaluării, pentru a detecta eventualele nereuşite şi a le corecta sau 
întâmpina. 


Studiu de caz 


lată mai jos un exemplu simplu care arată cum poate fi pus la punct un program de 
relații publice al unei mici firme producătoare de lanterne”: 


Problemele 


Studiile de piață au arătat că lanternele produse de această firmă sunt considerate 
trainice, dar oarecum demodate, şi că publicul nu prea cunoaşte produsele mai noi, 
introduse tocmai pentru a răspunde mai bine stilului de viață contemporan. 


Obiectivele 


e Popularizarea produselor mai recente; 

e Demonstrarea faptului că produsele respective sunt moderne şi extrem de utile 
omului zilelor noastre; 

e Crearea unei imagini mai moderne pentru produsele firmei, fără a pierde din 
caracterul de trăinicie şi fiabilitate 


Publicul utilizatorilor finali 


Utilizatorii finali de lanterne formează următoarele piețe țintă: 

e Femei care le cumpără pentru uz casnic şi pentru a le folosi în maşină; 
e Bărbaţi care le cumpără pentru utilizări similare; 

e Firme care cumpără lanterne pentru serviciile de pază; 

Poliţie şi armată. 


Publicul intermediar 


Printre mediile de informare care ajung la utilizatorii de lanterne se află : 

e Publicaţiile pentru femei; 

e Publicaţiile pentru bărbaţi şi cele de interes general; 

e Publicaţiile şi programele cu subiecte automobilistice, turistice şi de divertisment; 

e Publicaţiile destinate serviciilor de pază şi protecţie (atât cele care vizează 
consumatorii individuali cât şi cele comerciale; 

e Publicaţiile destinate armatei şi poliției. 


Stabilirea strategiilor şi tacticilor 


Ţinând cont de cadrul cunoscut al planurilor organizației pe anul următor, campania 
de relații publice poate fi pusă în mişcare de câte o singură idee pentru fiecare domeniu 
menționat. De exemplu, compania poate să aibă un plan de lansare al unei noi lanterne 
de buzunar sau care să poată fi purtată în poşetă. Dacă noua versiune diferă suficient de 
ceea ce mai există pe piaţă, acest lucru oferă baza unui „atac” asupra presei destinată 
femeilor. 


% Judith Ridgway, op. cit., pp. 6-8. 

Dificultățile pe care le poate avea cineva, la un moment dat, fiindcă nu are o lanternă 
la dispoziţie - ilustrate într-un articol sau o demonstraţie - ar putea interesa presa 
masculină. 

Un astfel de plan nu numai că indică zonele de interes prioritar, dar ajută organizația 
sa-şi planifice cum trebuie activitatea, îi indică unde să-şi concentreze eforturile şi 
contribuie la măsurarea rezultatelor obținute. 

Odată pus la punct, în mare, un asemenea program de relații publice, preferabil în 
scris - se poate trece la stabilirea detaliilor privind utilizarea instrumentelor: lista 
mediilor de informare care trebuie contactate, comunicatele de presă, advertoriale, 
pliante, concursuri, work-shopuri, vizite şi evenimente speciale. 


IV.5 Tehnici speciale de comunicare în relații publice 


Tehnici de lucru cu zvonurile 


Datorită caracterului lor vag şi necontrolabil, zvonurile constituie unul dintre cele 
mai ciudate aspecte ale fenomenului de comunicare. În acelaşi timp, dacă sunt bine 
„amorsate”, zvonul poate fi o formă de publicitate ieftină, eficace şi durabilă în promo- 
varea vânzărilor şi a reputației firmei sau a produsului. Ele pot fi pozitive sau negative. 
În sfera mediatică (şi nu numai) sunt anumite situații în care trebuie să ne aşteptăm la 
apariția zvonurilor: 

e lipsa unor informaţii autentice sau oficiale; 

e existența unor informații autentice, dar incomplete; 

e cazuri în care psihologia colectivă este încărcată de nemulțumire şi anxietate; 

e informaţia existentă este inconsecventă logic; 

e nu sunt întâmpinate dorințele publicului; 

e deciziile prelungite amână deznodământul în chestiuni importante; 

e persoanele au impresia că sistemul în care se află este discretionar; 

e fluxul de informații are elemente prost legate 

e existența de antagonisme personale şi conflicte organizaționale. 

Gestiunea zvonurilor este o problemă dificilă de marketing şi comunicare în afaceri. 
Zvonul răuvoitor poate fi un vierme care roade şi la rădăcina unor afaceri mari şi pros- 
pere. În schimb, zvonul pozitiv, difuzat inteligent, devine politică de relații publice. A- 
cestui gen de publicitate francezii îi spun „bouche a l'oreille” (şoaptă la ureche)“ şi sunt 
de părere că poate asigura o solidă reputaţie şi prosperitate în afaceri, în special în pro- 
movarea serviciilor exclusive, adresate elitelor sau unor categorii sociale bine definite. 

Când sunt gata să lanseze afacerea sau produsul, ei organizează o mică petrecere sau 
fac o acțiune de relații publice, de natura lansării unei cărţi, a unui cocktail sau a verni- 
sajului unei expoziţii de pictură. Invită prieteni, rude, vecini şi câteva personalități. În 
plină petrecere, cu un aer confidential ei şoptesc la urechea invitaţilor exact ce trebuie să 
spună aceştia mai departe. Pe urmă...lucrurile merg de la sine. Grija cea mare este ca 
zvonul pus în circulație să aibă conotaţii pozitive şi promițătoare. În lansarea zvonurilor 

şi in redactarea textelor publicitare merită să ai grijă de cuvintele magice sau tragice. 
Sunt mai mult decât cuvintele obişnuite şi au o forță imensă, în bine sau în rău. 

Cuvinte magice recomandate în manuale: tu, tine, gratuit, plăcere, satisfacție, sigur, 
garantat, bun, avantaj, nou, reducere, acum, câştig, succes, profită, distracție, bani, va- 
loare, descoperă, dorință, dorit, al tău, confortabil, de ce, primul, cadou, sănătate etc. 

Cuvintele tragice pot strica un text bun pentru că induc conotaţii neplăcute, adversati- 
ve, respingătoare. Câteva dintre ele ar putea fi: moarte, boală, obligaţi, plată, greşit, eşec, 
cost, părere de rău, pierdere, dificil, contract, cumpără, vinde, rău, comandă, datorie. 

Cei mai eficace „răspândaci” ai zvonurilor sunt prietenii, vecinii, rudele, angajații şi 
clienţii fideli. Ei ştiu cele mai multe lucruri despre tine şi despre afacerea ta, iar vorbele 
lor au autoritate. Dacă se pune această problemă se poate obține un oarecare control al 
zvonurilor. Ele nu circulă chiar haotic, cum pare la prima vedere. Cunostintele întâm- 
plătoare şi clienţii ocazionali pot fi aproape la fel de importanţi, pentru că oferă şansa 
unor legături noi, cu alte afaceri şi grupuri de interese. 

Atenţie! Zvonurile proaste circulă cel mai uşor. Uneori, cu ele se poate pune concu- 
renta la pământ, se poate distruge o afacere atunci când sunt lansate cu scopul de a 
discredita, demonta şi distruge. 

lată o serie de strategii ce pot fi utilizate pentru combaterea zvonurilor proaste 
despre firmă cu care vă confruntati: 

e Analizati scopul şi seriozitatea impactului zvonului înainte de a vă angaja în orice 

acțiune corectivă; 

e Experienţa arată că de cele mai multe ori este mai eficient să ignori un zvon decât 

să-l întăreşti încercând să-l contracarezi; 

e Discutati cu persoanele afectate; 

e Analizati cauzele şi motivele specifice, sursele zvonului; 

e Procedati imediat şi masiv la informatie autentică privind subiectul zvonurilor; 

e Lansati contrazvonuri cu ajutorul colegilor şi al persoanelor de încredere; 

e Apelati la pozițiile cheie ale unor formatori de opinie pentru a discuta şi clarifica 

situația; 

e Evitaţi referirea la zvonul initial atunci când diseminati adevărul (referirea poate 

întări zvonul primar; 

e Cea mai bună modalitate de a combate zvonurile constă în a hrăni nevoia naturală 

a oamenilor cu informaţie promptă şi corectă. 


Anunţul la mica publicitate 


În afacerile mici şi mijlocii, alocarea resurselor financiare şi umane în servicii speciali- 
zate de relaţii publice este dificilă. Aici, cea mai simplă şi accesibilă formă de comunica- 
re şi relationare publică este anunţul la mica publicitate. Este ieftină şi dacă nu este un 
anunț prost, este şi eficace. Riscul este mic. Nu este deloc uşor să redactezi asemenea 
anunțuri. De cele mai multe ori, secretul succesului constă în a şti cum să trezeşti şi să 
mentii trează atenţia involuntară a clientului potential. Obiectivul urmărit este clar: 
anunțul trebuie să creeze imagine şi să stimuleze vânzările. Pentru aceasta, anunțul tre- 
buie să fie interesant şi credibil, trebuie să aibă impact, trebuie să provoace atenţia re- 

ceptorului. Impactul unei reclame bune stă în „cârligul” prin care agaţă atenţia involun- 
tară a clientului. Pentru asta, iată câteva reguli de luat în seama*!: 

e Faceți anunţul şocant, atractiv, excitant, plăcut sau măcar dureros! Dacă este plasat 
în presa scrisă adăugați un stimul vizual care să contrasteze flagrant cu restul pagi- 
nii şi cu aşteptările cititorului. Dacă anunţul este transmis pe suport audio, un for- 
tissimo, sau o undă de şoc îl pot ajuta să capteze atenţia involuntară a ascultătorilor; 

e Căutaţi un titlu, un slogan, un head line sau o replică de deschidere explozivă. În 
loc să incepeti cu ,,S.C....vinde şi livrează din stoc...” poate fi mai bine cu ceva de 
genul: „afacerea secolului”, „adio durere”, „adio sărăcie”, „vrei să câştigi un mili- 
on?” Când se pune o întrebare directă, cu o promisiune inclusă, clientul nu poate 
să o ignore, mai ales dacă e vorba despre distracţie, hrană, sănătate, frumusețe, 
confort sau succes; 

e Fiți direct, apropiat şi familiar! Asta înseamnă să spuneți mai curând ,,Tu” decât 
Dumneavoastră şi să vă adresati în jargonul familiar anumitor segmente de consu- 
matori (vezi reclamele de la SPRITE); 

e Exprimati-va simplu, în stilul oral! Evitaţi cuvintele tehnice şi academice dacă vrei 
audiență mare! Spune “margarină” în loc de „grăsime vegetală”! 

e Fiți concret! Oferiti dovezi şi probe! Asta înseamnă să dati nume de clienți multu- 
miti, cifre şi locuri; 

e Folosiţi un limbaj precis! Asta înseamnă să nu folosiți cuvinte vagi şi ambitioase: 
mult, putin, des, rar, ci cuvinte precise şi cifre absolute, procente, unități de 
măsură precise. 

e Evitaţi abuzul de adjective şi superlative! În ciuda aparentelor, adjectivele nu con- 
ving, ci, din contră, diluează credibilitatea mesajului. 

e Nu lăsaţi loc pentru ironii! Fiţi clar şi explicit! 

e Scrieți textele cu litere mici, nu cu majuscule. Majusculele sunt mai greu de citit 
decât minusculele, ochiul cititorului fiind antrenat în acest sens. 

e Fiţi concis. Pe client îl interesează să afle ce avantaje obține de la produs dacă îl 
cumpără. 


Oferta publică de informații utile 


Pentru firmele mijlocii, una din tehnicile care generează publicitate relativ ieftină dar 
credibilă, de bun augur şi de lungă durată este oferta publică de suporturi de informații 
utile (hărți turistice, hărți rutiere, calendare, agende, cărți de telefon, cataloage, horo- 
scoape şi multe altele). În interiorul acestora, alături sau odată cu ele, pot fi inserate şi 
adăugate abil mesaje promoţionale şi anunţuri publicitare de tot felul. Cele mai bune 
exemple par a fi hărțile turistice, rutiere şi comerciale. Firma promovată pe un astfel de 
suport este, de regulă, editorul sau finantatorul operaţiei de editare a acestor hărți. Pe 
hartă sunt poziționate vizibil sediile, magazinele, depozitele, punctele de vânzare pre- 
cum şi rutele de acces şi mijloacele de transport care duc către ele, pornind din zone de 
referință publică precum gările, autogările, aeroporturi. Sunt precizate numerele de te- 
lefon, fax şi adresa de site, sunt menţionate persoanele de contact şi sunt prezentate 
oferte. Astfel de hărți sunt distribuite ieftin sau gratuit. De regulă, banii se întorc ca 

efect al publicității. La fel se poate proceda cu diverse alte suporturi de informații 
inscripționate pe pixuri, stilouri, scrumiere, brichete etc. 


Lobby-ul 


Iniţial, a face lobby însemna a aborda parlamentari şi consilieri locali, pe holuri, în 
timpul pauzelor, pentru a-i influența în sensul votării sau respingerii anumitor legi, 
uneori chiar şi numai pentru luarea în discuţie a unor chestiuni. 

În relații publice sensul termenului s-a lărgit şi astăzi sunt folosite orice aranjamente 
interumane şi organizaționale care sensibilizează şi influențează factorii de decizie 
politică şi administrativă în sensul dorit de cineva. În esenţă, el sugerează eforturile 
făcute de cineva în direcţia influentarii unei decizii prezidenţiale, guvernamentale, legi- 
slative sau administrative prin diverse mijloace de persuasiune şi presiune”. Prin 
crearea de aranjamente umane în aceste zone (dar şi în altele: grupuri de presă, instituții 
financiare şi de credit, sfera organismelor cu atribuţii speciale de îndrumare şi control), 
prin plasarea sau controlul unor persoane sau informații, se poate acționa indirect în 
interesul afacerilor, al politicii, al unor persoane. În principiu, totul este făcut în limitele 
a ceea ce este moral şi legal dar, dacă ceva nu este legal, astăzi se poate promova o 
hotărâre legislativă sau o hotărâre locală care poate face ca acel ceva să devină legal 
mâine. În lume se poate face lobby cu acte în regulă. Legile americane, de pildă, impun 
însă ca acțiunile de lobby să poată fi urmărite şi controlate de public. 

Organizarea şi programarea în timp a unei campanii de lobby presupun, în princi- 
piu, parcurgerea succesivă a următoarelor etape: 

1. Definirea precisă a obiectivelor; 

2. Redactarea listei de obstacole care împiedică atingerea obiectivelor şi pentru elimi- 

narea cărora este necesară intervenţia lobby-iştilor; 

3. Selectarea țintelor asupra cărora se vor exercita influențe şi presiuni (guvern, par- 

lament, primărie, bănci etc.); 

4. Alegerea momentului potrivit pentru intervenţie şi a tehnicilor de lobby; 

5. Declanşarea campaniei de lobby şi a acțiunilor de monitorizare şi evaluare perio- 

dică a rezultatelor, cu aplicarea din mers a corectiilor necesare. 

Agenţii de PR care se ocupă de lobby pot acţiona în diferite moduri*: 

e prezentând un punct de vedere al clientului lor în legătură cu o lege ce a fost deja 

propusă; 

e propunând unei oficialități reglementări spre a fi luate în discuție; 

e oferind clientului posibilitatea de a se întâlni, de a se documenta si de a-şi 

sistematiza ideile în cadrul unei întâlniri directe cu diverşi oficiali. 

Cei specializați în acest domeniu cunosc cu precizie procedurile guvernamentale, 
structura organizatorică şi adesea, un număr impresionant de persoane; ei păstrează 
legături cu oficialităţile prin cultivarea unor relaţii directe. 

Majoritatea activităţilor de lobby constau în: 

e colectarea de date; 


42 Idem, p. 272. 
8 Katie Milo, Sharon Yoder, Peter Gross, Ştefan Niculescu Maier, Introducere în Relații Publice, Nim, 
Bucureşti 1998. 

interpretarea acțiunilor guvernamentale (agentul de lobby analizează consecințele 
măsurilor guvernamentale asupra clientului său); 

interpretarea acțiunilor unor companii; 

pledoaria pentru anumite interese (activitățile menționate până acum au intrat în 
categoria informării. Pledoaria face parte din sfera influentarii); 

publicitatea - promovarea unei imagini; 

sprijinirea vânzării de produse. 


Un domeniu aparte al activității de lobby este acela al strângerii de semnături. Agen- 
tul PR stimulează clienţii sau cetățenii pentru realizarea de scrisori sau apeluri în atenţia 
forurilor legislative. Tehnicile folosite pentru mobilizarea acestui segment constau în 
publicitate, scrisori personalizate şi întâlniri în grupuri. 


Surse bibliografice electronice 

Capitolul V. Imaginea omului de afaceri 


Există numeroase lucrări dedicate comportamentului in afaceri, ghiduri de bună pur- 
tare şi de imagine mereu revizuite şi înnoite. În mare parte, acest lucru se datorează 
unor exigente necesare şi a influențelor fiecărei epoci asupra comportamentului speci- 
fic. De exemplu, ținuta la birou a femeii de afaceri nu mai este astăzi in mod obligatoriu 
business, ci poate fi şi casual, în funcţie de moment şi de importanţa diferitelor ocazii. 

Indiferent ce anume presupune construirea imaginii unui om de afaceri, nu trebuie 
uitate stilul personal, importanța naturaletei şi a bunului simţ, capacitatea de relationa- 
re - aspecte care trebuie derivate în forme concrete de manifestare a comportamentului 
verbal, nonverbal şi scris. 

Reguli simple, dar de efect se referă şi la profilul unui bun manager; astfel, un bun 
director: 

e insistă pentru o bună comunicare internă; 

e respectă ideile celorlalți; 

e critică constructiv şi nu distructiv; 

e luptă pentru beneficiile salariaților săi; 

e se asigură că este un climat agreabil în firmă; 

e nu se laudă doar pentru a face acest lucru; 

e ştie să se îmbrace şi în cadrul şi în afara serviciului; 

e ştie să facă oamenii să se simtă bine. 


V.1 Comportamentul verbal al omului de afaceri 


Un prim pas în a stăpâni arta conversatiei în afaceri este dat, fără îndoială, de 
necesitatea cultivării vocii, astfel încât discursul să poată fi auzit şi bine receptat, fără a 
fi distorsionat de o vorbire prea şoptită ori, dimpotrivă, prea stridentă. Vocea ar trebui 
să corespundă statutului profesional, ceea ce înseamnă eliminarea regionalismelor şi a 
oricărei urme de accent specific din vorbire, o intonatie joasă, cu o respiraţie corectă, cu 
o pronunție îngrijită şi cu o bună inflexiune, astfel încât să nu fie monotonă. 

De exemplu, cel mai mare efect de autoritate, atenţie şi convingere asupra parte- 
nerilor de conversaţie se obține atunci când se foloseşte “tonul de părinte”. A vorbi pe 
un ton parental înseamnă a transmite un mesaj de încredere, competenţă şi ordine. 

O conversaţie de succes presupune, înainte de orice, a şti a asculta. Cauzele 
comunicării insuficiente pot tine de context, de calitatea mesajului sau a canalului de 
transmitere a acestuia, dar printre cel mai frecvent întâlnite regăsim: 

e egocentrismul, care ne face să credem că ceea ce spunem noi este mai valoros 

decât ceea ce spune partenerul; 

e supraîncărcarea cu mesaje; 


+ Apud Ştefan Prutianu, Manual de comunicare şi negociere în afaceri. Comunicarea, Ed. Polirom, laşi, 2000, p. 

e grijile prea multe; 
e gândirea mai rapidă decât fluxul verbal; 
e zgomotele şi diversele perturbații; 
e deficienţele de auz; 
e neîncrederea în ceilalți. 
Ascultarea activă presupune un întreg ansamblu de tehnici şi de mici „trucuri” , cum ar fi: 


e găsirea plasamentului, a distanţei şi a poziţiei trupului celei mai favorabile pentru 
desfăşurarea unei bune conversații; 

e concentrarea întregii atentii asupra interlocutorului şi a mesajului acestuia; 

e empatie (plasarea în postura interlocutorului pentru a-i înțelege sentimentele); 

e emiterea permanentă de semnale de confirmare, de receptare şi de înţelegere a 
mesajului; 

e încurajarea conversatiei sincere; 

e punctarea conversatiei cu întrebări care reiau ceea ce interlocutorul a spus mai îna- 
inte, pentru a-i confirma interesul fata de mesajul pe care acesta tocmai l-a trans- 
mis şi pentru a vă asigura că dumneavoastră ati înțeles bine ceea ce el a comunicat. 


V.2 Comportamentul nonverbal al omului de afaceri 


În contextul tipurilor de comunicare, comunicarea non-verbală (body language) 
prezintă interes din cel putin două motive: 

1) rolul ei este adesea minimalizat; 

2) într-o comunicare orală, 55% din informaţie este percepută şi reținută prin 

intermediul limbajului nonverbal (expresia feței, gesturile, postura corpului, etc.). 

Acest procentaj a fost stabilit pe la mijlocul anilor '70 de A. Mehrabian şi M. Weiner în 
„Decoding of inconsistent comunication”. Comunicarea nonverbală are drept forme de 
manifestare: kinetica (teorie care studiază ansamblul semnelor comportamentale emise în 
mod natural sau cultural), mimica (acea parte a feţei noastre care comunică), zâmbetul, 
privirea, postura şi modul de mişcare a corpului, proxemica (limbajul spațiului). 

Fiecare tip de relație interumană se caracterizează prin prezența anumitor reguli de 
organizare a spațiului şi a distanțelor. Încălcarea lor determină disconfort şi chiar stări 
de nervozitate. Proxemica este cea care studiază toate aceste relații spatiale ca mod de 
comunicare. Jocul teritoriilor, modul de a percepe spațiul în diferite culturi, efectele 
simbolice ale organizării spatiale, distanţele fizice ale comunicării tin de această dis- 
ciplină. Sunt, în mod obişnuit, acceptate patru mari categorii de comunicare spatiala:* 

a) Distanţa intima: 

Modul apropiat: corp la corp: actul sexual şi lupta, rol minor al vocii sau manifestări 
vocale involuntare; viziunea precisă dereglată; 

Modul îndepărtat: 15 - 40 cm în mişcarea corporală; miros şi parfum, voce şoptită; 
intimidare, familie; atunci când este impusă, dăm înapoi, evităm privirea celuilalt (ex.: 
orele de vârf din metrou). 


4 Apud Vasile Tran, Irina Stanciugelu, Teoria comunicării, Ed. comunicare.ro, Bucureşti, 2003 

b) Distanţa personală: 

Modul apropiat: 45 - 75 cm, la o distanță de un brat, parfum, voce normală; 
familiaritate; 

Modul îndepărtat: 75 - 125 cm, limita contactului fizic cu celălalt, limita parfumului, 
privirea de sus în jos, voce normală: sosire, rămas bun, discuţii pe stradă sau pe subiecte 
neutre. 

c) Distanța socială: 

Modul apropiat: 1,25 m - 2,10 m, voce plină şi clară; negocieri impersonale, relaţii 
profesionale la birou, recepție: comunicare verbală fără contact fizic; frontiere ale terito- 
riului social al unui individ care iau forma unui birou, unei mese, unui ghişeu, care tin 
interlocutorul la distanță. Distanţă administrativă: simplu client la bancă, sunteți primit 
în spatele unui birou; 

Modul îndepărtat: 2,10 m - 3,60 m, coeficient ierarhic (director general) sau nevoie de 
linişte („soţii când se întorc de la serviciu adeseori se aşează pentru a-şi citi ziarul, 
pentru a se destinde, la trei metri sau mai mult de soțiile lor”); voce mai puternică decât 
în modul precedent. 

d) Distanţa publică: 

Mod apropiat: 3,60 m - 7,50 m: semnificarea prezenţei colectivitatii; echilibru între 
poziționarea la acelaşi nivel şi vizibilitate. Interlocutorul joacă un rol social, poartă o 
mască (profesor - elevi, întâlnire în cerc închis). Privirea nu mai fixează, informația devi- 
ne mai formală, comunicarea interpersonală e săracă; 

Modul îndepărtat: 7,50 m şi mai mult: ierarhie. Pe de o parte, omul politic sau actorul, 
pe de alta spectatorii pasivi: feed-back-ul funcționează la minimum. Discursul este nor- 
malizat şi gesturile stereotipizate. 

Este importantă descifrarea nu neapărat a tot ceea ce tine de body language, cât mai 
ales de susținerea gestuală a discursului. Mişcările capului, ale corpului şi ale brațelor 
dau un anumit înțeles cuvintelor, totul fiind foarte bine atât timp cât limbajul nonverbal 
exprimă acelaşi mesaj ca şi cel verbal. 


Posibile semnificații ale limbajului trupului* 


Semnalul trupului Mesajul posibil 
Pupile dilatate = Luminozitate slabă 
= Interes, atracţie 
Pupile mici = Luminozitate mare 
= Interes scăzut, respingere 
Palmele deschise către interlocutor Sinceritate, deschidere 
Palma deschisă în sus Supunere 
Pumn strâns Agresivitate, încordare 
= Evitarea privirii; Ascunde ceva, intenții ascunse, neîncredere 
= Frecarea nasului; 
= Privire şi trup orientate spre ieşire. 
= Respirație precipitată; Nemultumire, frustrare, irascibilitate 
= Strange pumnul; 
= Trece des mâna prin păr. 


46 Adaptat după Ştefan Prutianu, op. cit., p. 251-252. 

Semnalul trupului Mesajul posibil 


Bate darabana pe masă; Plictiseală sau aşteptare 
Are capul între mâini sau rezemat 
pe o mână, privirea în gol. 


Clipeşte des; Nerăbdare, nervozitate, criză de timp, lipsa 
Se trage de ureche, îndepărtează | autocontrolului, încordare 

scame imaginare; 

Pocneşte degetele; 

Se agită pe scaun; 

Strange  maxilarele, nu priveşte 
interlocutorul. 


Arată cu degetul; Apărare, pândă, circumspectie, frig 
Picior peste picior, cu pumnii 
strânşi; 

Bratele încrucişate. 


Mâinile în şolduri sau pe genunchi; | Este hotărât, a luat deja sau va lua curând o 
Prinde marginea mesei cu mâinile. | decizie 


Ținută dreaptă, gesturi dezinvolte; | Încredere, deschidere, stăpânire de sine 
Mâinile la spate sau în buzunare, cu 
degetele mari în afară; 

Prinde reverul hainei. 

Freacă palmele; Satisfactie, acceptare 
Mâna la piept; 
Gestul de a da mâna. 


O atenţie aparte în stăpânirea comportamentului nonverbal al omului de afaceri tre- 
buie acordată tinutei vestimentare. Într-un fel, fiecare tip de afacere determină necesita- 
tea unui anumit stil vestimentar, adecvat serviciului respectiv. 

Câteva principii de bază ale unei ținute vestimentare adecvate pentru omul de 
afaceri, ţinând cont de diferenţele inerente de poziţie, de industrie sau de localitate ori 
de ocazie, sunt:47 


Un bărbat trebuie să fie atent să nu se parfumeze prea tare dacă lucrează într-un 
birou sau cu colegi conservatori. 

Nimeni nu trebuie să se laude cu casa de modă sau cu marca de îmbrăcăminte pe 
care o poartă, din două motive: de orgoliu al celorlalți şi pentru că există posi- 
bilitatea de a cădea în ridicol, dacă ceilalți nu cunosc respectiva marcă. 

Femeile trebuie să evite purtarea la lucru de materiale potrivite tinutelor de seară 
sau a culorilor țipătoare. 

Unghiile curate şi manichiurate sunt tot atât de importante pentru ținuta unui băr- 
bat ca şi pentru o femeie. 

Pantofii trebuie să arate întotdeauna bine, să fie de bună calitate şi în stare bună. 
Dacă se lucrează fără haină în birou, trebuie îmbrăcată neapărat atunci când ur- 
mează a fi întâlnit un partener de afaceri, un client, o persoană importantă din 
exterior sau un superior. Este un semn de considerație. 


47 Adaptare după Letitia Baldrige, Codul manierelor în afaceri, Business Tech International Press SRL, 
Bucureşti, 1997. 


Imagine şi comunicare în afaceri 


Nu există „parfumuri speciale pentru lumea afacerilor”; acestea se aleg conform 
gustului fiecăruia, dar este de dorit să fie de bună calitate şi să se aplice discret, nu 
în văzul tuturor. 


V.3 Comportamentul scris al omului de afaceri 


Există numeroase cărți şi ghiduri referitor la modalitatea de a realiza o comunicare 
scrisă eficientă în afaceri. Cu toate acestea, trebuie ținut cont de faptul că secretul scriso- 
rilor stă, de multe ori, în modalitatea de personalizare a acestora. Indiferent de mesajul pe 
care îl conține, o scrisoare este adresată în realitate unei persoane, şi nu unei firme. 

Ştefan Prutianu*® identifică cinci reguli fundamentale de etichetă în conceperea 
scrisorilor de afaceri: 


1. 
2: 
3. 


scrierea corectă a numelui, prenumelui, titlurilor si a adresei destinatarului; 
adresarea: se face distincție între corespondenta oficială şi cea informală; 
confidentialitatea: există mențiuni uzuale care limitează accesul la documente, 
cum ar fi: „Confidenţial”, „Personal” etc.; 

dimensiunea comunicării scrise, deoarece rapoartele prea lungi şi groase sunt des- 
curajante la prima vedere şi pot denota chiar o lipsă de respect pentru timpul şi 
rangul destinatarului; 


„stilul şi tonul comunicării. De exemplu, invitația nu trebuie să semene a convo- 


care, iar rugămintea nu poate fi formulată ca o somaţie. 


Pentru corespondenţa oficială, se recomandă următoarele: 


folosirea de hârtie-antet. Folosirea numelui, logo-ului, sloganului nu sunt simple 
mofturi, ci au un foarte puternic rol de creare şi menținere de identitate vizuală. 
folosirea de hârtie specială de corespondenţă. 

la redactarea invitatiilor, este obligatoriu cuvântul ,,Invitatie’, tipărit vizibil şi 
explicit înaintea titlului, pentru a evita orice interpretare de gen „convocare“. 

chiar dacă este tot mai răspândită tehnoredactarea scrisorilor (şi chiar recomanda- 
bilă), cel puţin în cazul partenerilor importanți, se poate face apel şi la adăugarea 
câtorva rânduri scrise de mână care să personalizeze mesajul respectiv. 

articolele de papetărie trebuie să reflecte corect imaginea companiei. 


Conform Letitiei Baldrige”, o firmă nou creată are nevoie de un minim necesar de 
papetărie astfel: 


hârtie cu antet pentru birou, cu plicuri potrivite tip standard; 

cărți de vizită de afaceri; 

post-it-uri pentru comunicările interne (pot fi de orice dimensiune); 

formularele necesare pentru firmă, care sunt comandate la o editură specializată. 


Ca o remarcă finală, trebuie ținut cont de faptul că deşi principiile generale în comu- 
nicare şi referitor la aspectele legate de eticheta în afaceri sunt aceleaşi, există numeroa- 
se evoluții după modă şi influenţe sociale, ceea ce presupune necesitatea unei continue 
adaptări şi flexibilitati. Internetul şi Neticheta% sunt doar un exemplu, dar acelaşi lucru 


% Op. cit., p. 303-304. 
49 Op. cit., p. 220. 
50 Termen generic care desemnează regulile comportamentale specifice limbajului web. 

este valabil şi dacă ne gândim la folosirea telefoanelor mobile, a SMS-urilor ca mijloc de 
promovare ş.a.m.d. 

Nu există adevăruri fundamentale în comunicare şi imagine, ci doar reguli general 
valabile şi principii adaptabile situațiilor specifice. 


Surse bibliografice electronice: 


http:/ /www.basepoate.com 

http:/ /www.clubafaceri.ro 

http:/ /www.markmedia.ro 

http:/ /www.pme.com 

http:/ /www.pmekmo.be 

http:/ /www.perfectionare.comunicare.ro 
http:/ /www.toutsurlacom.com 

